Filem Terbaru Shah Rukh Khan Sentuh Isu Tabu Seks, Saya Rasa Masyarakat Disindir-Sindir

Filem Jab Harry Met Sejal memaparkan sisi-sisi Shah Rukh Khan yang akan buat anda menyumpah, terkedu dan mungkin ada yang sampai mahu tutup muka ketika menonton. Anda juga akan terasa hati dengan filem ini. Ya, terasa. Filem ini seakan menyindir orang-orang yang selama ini bersikap tabu terhadap pendidikan seks.

Filem terbaru hindustan ini mengisahkan tentang Sejal mencari cincin pertunangannya yang hilang ketika melancong. Sejal meminta pemandu pelancong bernama Harry untuk menolongnya. Namun Harry menolak dan tidak mahu membantu Sejal kerana khuatir tabiat buaya daratnya ‘terlepas’, akibatnya nanti pekerjaannya akan terjejas.

Ada satu babak di mana Harry berterus-terang dengan Sejal bahawa dia seorang womanizer (buaya darat). Harry beritahu pada Sejal tanpa berselindung yang dia ada ‘masalah’ kalau dekat dengan perempuan. Disebabkan Harry tidak mahu ‘masalah’ itu terjadi, dia mahu Sejal menjauhkan diri daripadanya.

Harry sebenarnya risau dan sudah penat, lima kali dia telah diberhentikan kerja disebabkan tabiat buruk diri sendiri. Kerana itu apabila Sejal tiba-tiba muncul dan minta tolong, Harry rasa teragak-agak. Dia tidak mahu ambil risiko lagi sebab dia tahu dia tidak boleh kawal diri. Harapan Harry jika dia berterus-terang, Sejal akan takut, benci dan menjauhkan diri daripada dia.

Malangnya, Sejal mahu test power. Tanya Sejal:

“Jadi kamu tak mahu teman saya, sebab kamu takut along the way kita akan melakukan hubungan intim?”

Terkedu si Harry, sampai terbangun dari kerusi. Sejal kata lagi – cuma Harry yang ada ‘masalah’ itu. Dia tidak ada masalah. Dia boleh jaga diri. Ya, Sejal kata dia boleh jaga diri.

Saya ingin highlight sentuhan komunikasi di antara Harry dan Sejal di dalam babak ini, berterus-terang tentang diri kepada orang asing bukanlah satu langkah yang mudah. Namun setidaknya kita telah melangkah untuk meleraikan keserabutan dan ketidakpastian sendiri. Lihat Sejal yang dengan sendirinya menjadi lebih memahami setelah Harry berterus-terang.

Minit-minit awal di dalam filem ini penting dan begitu menyentuh. Ia menceritakan introspeksi Harry terhadap kehidupan melalui lagu Safar yang bermaksud “perjalanan”.

“I befriend with milestones,
the path knows me by my gait,
everyday,
the world feels the same everyday.

From city to city, I sell leisure,
I leave empty handed and return empty handed too,
everyday, everyday
I am a stranger to myself.

This age, this time,
this road keeps passing by
I am a man the journey has chosen.”

Lagu ini menyampaikan tentang kekosongan dalam diri Harry. Harry berperang dengan ketakutan masa lalu setiap hari sehingga dia merasakan kehidupan ini sama saja. Kerjanya sebagai pemandu pelancong yang membuat dia berjumpa dengan banyak orang, tetap juga membuat dia berasa sunyi.

Akhirnya dia terdesak untuk mengisi kesunyian itu dengan menjadi womanizer. Namun deep down inside, setiap hari Harry berharap kehidupannya berubah.

Mengapa saya kata filem ini menyindir orang-orang yang bersikap taboo terhadap pendidikan seks?

Membicarakan tentang seks secara terbuka adalah tidak patut kerana ia bukan budaya kita, namun kita terlupa seks mempunyai hubungan dengan moral dan kepercayaan individu. Kita menjadi orang dewasa yang sensitif dengan perkataan ‘seks’ sehingga kita bertelagah antara satu sama lain tetapi kita lupa kita pernah ketawa dengan lawak-lawak lucah di rancangan TV dan di tempat kerja.

Kita takut pendidikan seks akan menyemarakkan lagi anak-anak luar nikah. Kita takut anak-anak yang tidak tahu apa-apa tiba-tiba menjadi obses. Namun kita lupa 75% anak-anak kita telah pun terjebak dengan pornografi seusia 10 hingga 17 tahun dan negara kita telah pun ada perogol termuda berusia 11 tahun.

Kita begitu skeptikal dengan seks sehingga kita tidak sedar kita telah pun menjadi ibu bapa yang pasif. Kita mahu mengalihkan perhatian anak-anak kita dari seks sehingga kita meragui pendidikan seks. Kita lupa anak-anak kitalah yang paling lama meluangkan masa dengan internet sebanyak 20.9 jam/minggu.

Kita lupa anak-anak kita lebih pandai menggunakan telefon pintar berbanding kita, mereka lebih tahu tentang aplikasi Telegram, WhatsApp, WeChat, Instagram dan Tumblr. Ketika kita sedang menutup mulut dari bercakap tentang seks, kita lupa anak-anak kita boleh mendapat akses ke saluran seks di aplikasi sosialnya.

Kita lupa mereka terdedah dengan laman-laman pornografi yang ada sebanyak 4.2 juta di Internet, dan 2.6% anak-anak kita telah pun melihatnya secara sukarela.

Kita menekankan tentang pendidikan Islam dari pendidikan seks kerana negara kita majoritinya Islam. Namun kita lupa catatan di laman Root of Science, Kuala Lumpur telah pun menjadi bandar ke-11 tertinggi di dunia, dan naik kedudukan ke-7 setakat bulan September 2014 – yang rakyatnya melakukan carian di Google dengan ‘keyword’ yang spesifik ke arah pornografi.

Kita lupa, kajian dari Pakar sosial Universiti Putra Malaysia, Prof Datuk Dr Mohammad Shatar Sabran yang mendapati 85% responden remaja melakukan hubungan seks kerana keseronokan.

Kita mengingatkan anak-anak kita, berhubungan seks sebelum kahwin adalah haram, namun kita lupa mengajar mereka berhubungan seks atas dasar cinta dan kasih sayang itu bagaimana. Kita marah anak-anak kita, tetapi kita malu untuk belajar cara mengajar anak-anak tentang seks.

Dan kita selama hari ini, menjadi salah seorang dari 31.7 juta rakyat Malaysia yang membangsatkan 1 orang bapa kerana menganiaya anaknya secara seksual sebanyak 626 kali sejak bercerai dengan isteri. Kita juga telah membodohkan 1 orang guru yang memuat naik gambar ‘permintaan seks’ daripada anak muridnya di Facebook.

Kita takut, kita lupa, kita pasif. Kita tidak tahu berapa peratus anak-anak yang dulunya terdedah dengan pornografi kini telah menjadi lelaki dan perempuan dewasa. Kita tidak tahu berapa peratus dari mereka yang telah pun menyumbang kepada angka kes rogol yang sebanyak 13,272 sejak tahun 2010 sehingga Mei 2017.

Kita lupa yang kita tidak tahu, berapa peratus kes-kes penderaan seksual yang tidak dilaporkan. Kita tidak tahu berapa peratus mangsa-mangsa yang takut, malu dan hanya senyapkan diri. Kita tidak tahu berapa peratus pengetahuan anak-anak tentang kesalahan dari segi undang-undang walaupun mereka melakukan seks suka sama suka.

Kita tidak tahu berapa peratus masyarakat yang masih peduli. Kita tidak tahu berapa peratus guru yang boleh mendidik tentang seks secara ilmiah dan kreatif. Dan kita juga tidak tahu berapa peratus ibu bapa yang tidak pasif.

Yang kita tahu, kita masih bertelagah di Parlimen dan membiarkan angka-angka yang tersembunyi ini menjadi lebih ngeri dan menakutkan.

Didiklah tentang seks, supaya anak-anak perempuan tidak menjadi seperti Sejal yang berasa ‘terhina’ jika tidak berjaya menarik lelaki untuk tubuh badan. Didiklah tentang seks, supaya anak-anak lelaki tidak terdesak seperti Harry sehingga perempuan dimurah-murahkan.

Cukup-cukuplah kita membiarkan filem ini menyindir kita.


Isu Tanah Felda Di Jalan Semarak, Bolehkah Ia Dikembalikan?

Tidak ada sesiapa pun yang pernah mempertikaikan tujuan penubuhan FELDA dan sumbangannya.

Namun, apabila organisasi ini terpalit dengan pelbagai tuduhan, maka persepsi dan keyakinan umum terhadapnya semakin merosot.

Terbaru isu tanah-tanah di Jalan Semarak milik FELDA yang telah dipindahmilik ke sebuah syarikat yang mendapat hak mambangunkan projek Kuala Lumpur Vertical City (KLVC).

Umumnya, kedua-dua pihak iaitu Felda dan syarikat swasta Synergi Promenade Sdn Bhd terikat di bawah Master Development Agreement (MDA) yang antara lainnya memberi hak kepada syarikat swasta tersebut membangunkan tanah-tanah milik FELDA sebagai master developer dengan terma-terma pembayaran yang khusus.

Ini bermakna FELDA tidak menjual tanah-tanahnya kepada pemaju induk melalui perjanjian jual beli seperti yang difahami oleh umum sebaliknya tanah-tanah tersebut telah dipindahmilikkan oleh syarikat pemaju induk kepada sebuah lagi syarikat lain berdasarkan kuasa yang diberi melalui surat kuasa wakil (PA) oleh FELDA.

Masih banyak lagi bukti dan fakta yang perlu diteliti untuk membuat analisis terhadap kes ini. Namun setakat yang dilapor dan didedahkan, berikut adalah penilaian peribadi saya terhadap kes ini.

Beberapa persoalan penting yang perlu diperhalusi adalah seperti berikut;

1. Apakah kandungan surat kuasa wakil (PA) yang diberikan oleh FELDA kepada syarikat tersebut bersifat mutlak dan tidak boleh batal (irrevocable)?

Dalam situasi komersil, PA biasanya diberi kepada pemaju oleh tuan tanah bagi memudahkan proses mendapatkan kebenaran merancang (DO), proses permohonan strata dan sebagainya.

Itupun PA diberi dengan kuasa yang terbatas setakat bidang tugas sebagai pemaju. Amalan memberi absolute PA oleh syarikat berkaitan kerajaan adalah sangat berisiko tinggi memandangkan ia boleh menjadi pintu belakang (backdoor) kepada proses pindahmilik.

Malang sekiranya PA tersebut diberikan secara mutlak dan irrevocable kepada individu atau syarikat memandangkan penerimanya mempunyai hak menguruskan tanah tersebut seperti mana memilikinya, termasuklah boleh menggunakannya sebagai backdoor untuk memindahmilik tanah-tanah tersebut.

2. Apakah pindahmilik sesuatu PA tidak memerlukan kebenaran atau makluman kepada pemilik tanah asal?

Apabila sesuatu PA telah diserahkan, maka setiap penerima akan menjalankan kuasanya di bawah PA setakat mana yang termaktub di dalamnya.

PA diberikan kepada sesebuah syarikat untuk memudahkan proses menguruskan sesuatu pembangunan tanpa perlu mendapatkan kembali persetujuan tuan tanah.

Sesuatu PA hanya boleh dibatalkan dengan persetujuan penerimanya atau jika ia adalah PA terhad maka hingga setakat sesuatu skop khusus dijalankan. Tetapi dalam kes FELDA, apakah tidak ada peruntukan klausa di bawah MDA yang menghalang perbuatan tersebut dilakukan?

Secara umumnya, sesuatu perjanjian seperti MDA akan mengekang isu-isu sebegini berlaku dengan mengkehendaki setiap pihak memaklumkan kepada suatu pihak lain atas urusan berkaitan tanah tersebut.

3. Sejauh mana kaveat persendirian boleh melindungi hak FELDA ke atas tanah-tanah tersebut?

Mengikut prinsip perundangan, kaveat ini berfungsi seperti injuksi yang menghalang tuan tanah berurusan ke atas tanah (‘dealings’) seperti yang ditakrifkan di bawah Kanun Tanah Negara.

Pun begitu, kaveat adalah tertakluk kepada keputusan PTG sekiranya mereka berpuas hati bahawa caveator mempunyai “cavetable interest” ke atas tanah tersebut.

Namun apakah kaveat persendirian ini cukup untuk memulangkan tanah-tanah tersebut kepada FELDA?

Seperti juga mana-mana perintah lain, kaveat untuk juga terdedah kepada risiko dicabar di mahkamah dan mempunyai jangka hayatnya selama 6 tahun sahaja.

Sekarang FELDA telah memasukkan kaveat pensendirian ini ke atas tanah-tanah tersebut. FELDA sedang berusaha mendapatkan caveat pendaftar pula untuk mengukuhkan kedudukan sekatan mereka ke atas tanah tersebut.

Dari segi amalannya, kaveat pendaftar mempunyai kedudukan lebih kuat berbanding kaveat persendirian kerana ia dimasukkan sendiri oleh pendaftar di Pejabat Tanah. Ia juga akan terus berkuatkuasa selagimana tidak dicabar di mahkamah, atau ditarikbalik.

Tanah-tanah tersebut kini sudah secara sah didaftar ke atas nama syarikat swasta tersebut. Status perundangan ini amat penting difahami sebelum menilai opsyen-opsyen yang ada;

1. Rundingan adalah jalan terbaik dalam mana-mana transaksi komersil sebelum menimbangkan proses undang-undang.

Runding semula dengan pihak syarikat tersebut secara tanpa prejudis untuk mendapatkan semula tanah tersebut secara pindahmilik semula kepada FELDA.

Ia adalah mengikut tujuan asal MDA yang hanya memberi hak membangunkan projek KLVC kepada syarikat tersebut dan bukannya memberi hak pemilikan ke atas tanah-tanah tersebut.

Syaratnya, perlu digunakan ‘leverage’ yang sesuai dalam rundingan ini.

Tanpa sokongan FELDA dan kerajaan, sudah pasti sukar untuk pembiaya seperti bank untuk melibatkan diri dengan projek tersebut melainkan mendapat pelaburan individu atau asing.

Opsyen terbaik adalah kembali kepada teks perjanjian MDA dan menghormati semangat perjanjian.

There’s always two ways of communication in negotiation. Tapi selalunya dalam mana-mana rundingan melibatkan kerajaan atau agensi kerajaan, lazimnya mereka akan mempunyai upper hand dan boleh dictate terms!

2. Pihak FELDA kini sedang mempertimbangkan kes penipuan untuk dibawa ke mahkamah.

Satu laporan polis telah dibuat ke atas pihak syarikat terbabit. Pun begitu, kes penipuan mempunyai threshold pembuktiannya tersendiri dan beban bukti adalah pada FELDA untuk membuktikan berlakunya penipuan tanah-tanah tersebut dengan melakukan pindahmilik secara salah.

Kebiasaanya dalam kes-kes melibatkan ‘land fraud’, penipuan dilakukan dalam bentuk memalsukan tanda tangan pemilik atau dokumen seperti geran hartanah untuk memperdaya pihak pejabat tanah.

Bolehkah dikemukan bukti sebegitu? Apakah pihak-pihak lain yang terlibat betul-betul bona fide dalam keseluruhan proses pindahmilik ini?

Apakah PA yang mutlak dan irrevocable itu tidak memberi mandat untuk penerimanya memindahmilik tanah?

3. Dalam masa yang sama, FELDA boleh mempertimbangkan opsyen membuat permohonan injunksi di mahkamah ke atas pihak syarikat bagi meneruskan apajua usaha memmbangunkan projek KLVC sementara kes penipuan hartanah dibawa ke mahkamah.

Injunksi merupakan satu remedy undang-undang yang kuat yang mampu melindungi kepentingan hartanah tersebut. Dalam masa yang sama, satu perintah pengishtiharan bahawa perjanjian antara kedua-dua belah pihak adalah terbatal di bawah MDA kerana pelanggaran kontrak juga boleh dibuat kepada mahkamah.

4. Sekiranya terdapat bukti pecah amanah atau tidak mengikut prosedur dalaman, FELDA juga wajar mempertimbangkan tindakan undang-undang ke atas ahli lembaga pengarah semasa kelulusan memberikan PA diberikan kepada syarikat terbabit memandangkan ia membawa implikasi yang buruk kepada kedudukan FELDA sebagai pemilik tanah-tanah tersebut.

Meskipun FELDA bukanlah sebuah syarikat berdaftar di bawah Akta Syarikat 1965, tetapi semua ahli lembaga pengarah mempunyai tanggungjawab fidusiari terhadap organisasi dan bertanggungjawab ke atas setiap keputusan yang dibuat ke atas organisasi.

Kini isu ini sudah mendapat ‘spotlight’ dan orang awam berminat untuk melihat sejauh mana kerajaan dan FELDA serius menyelesaikan isu ini. Ada yang mahu seseorang ditangkap dan dituduh di mahkamah.

Ada yang mahu capitilise isu untuk politik masing-masing. Itu hak masing-masing. Setakat ini, yang pasti pengurusan FELDA di bawah Pengerusinya betul-betul mahu mengembalikan tanah-tanah tersebut dengan apa cara sekalipun, at all cost. Kita tunggu.

Baca lagi: Felda, 100 Hari Selepas Pengerusi Baru


Isu ‘Terkucil’ Ketika Persembahan, Tok Ti Jelaskan Pernah Alami Situasi Hampir Sama

Terkucil atau melakukan kesilapan berkait vokal ketika membuat persembahan secara langsung bukanlah satu perkara yang asing dalam kalangan penyanyi menurut netizen.

Malah penyanyi nombor satu negara Dato Siti Nurhaliza atau Tok Ti juga jelas mereka pernah mengalami situasi lebih kurang hampir sama dengan apa yang dilalui Nabila Razali baru-baru ini.

Alah kalau nabila razali je.. ramai lah kecam.. Kalau tokti.. semua cakap masalah teknikal lah apa lah…Semua org pernah buat silap.. tokti pun terkucil jugak bila live.. HAHAHAHAHAHAHAHAHAHA https://t.co/N8OZgOBY4C pic.twitter.com/cf6VTHIc5g

Mengulas mengenai kejadian tersebut, Dato Siti dalam satu sesi live di Instagramnya baru-baru ini menceritakan kembali kejadian yang berlaku sebelum itu yang mengakibatkan kesilapannya terkucil di malam persembahan Anugerah Bintang Popular itu.

“Dia bukan ‘terkiok’ apa tapi pitching dia tertinggi daripada yang sebenar,” jelasnya.

Menurut Tok Ti, sebelum persembahan yang dilakukannya pada malam itu, dia juga melalui pembedahan kecil sehari sebelum itu dan turut menyertai aktiviti berbasikal pada sebelah pagi sebelum persembahan.

Walaupun pembedahan yang berkaitan IVF itu adalah kecil namun jelasnya ia masih meninggalkan luka di perutnya ketika itu.

“Dalam satu jam lepas tu saya boleh keluar, boleh buat aktiviti tapi tidak terlalu berat untuk hari pertama.

“Jadi esoknya saya pagi-pagi pergi mengayuh basikal, ada satu tournament dan saya kayuh basikal dan saya dalam keadaan macam perut pun tak baik lagi saya kayuh basikal sampai 20 kilometer.

“Dah selesai kayuh basikal dah petang, saya balik ke KL pada hari yang sama juga.

“Selesai kayuhan tu saya terus pergi ke putrajaya untuk sound check, tapi masa tu saya dah ‘ish saya boleh ke tak boleh’.

“So selepas sound check dan malam tu juga saya buat persembahan dan itulah yang terjadi,” jelas beliau mengenai persembahannya malam tersebut.

Nabila sebelum ini dilaporkan ‘terkucil’ ketika membuat persembahan secara langsung di program MeleTop Mega Raya Ria baru-baru ini ketika menyanyikan lagu terbaru beliau Peluang Kedua.

Menyedari insiden itu menjadi perhatian ramai, Nabila kemudiannya tampil membuat permohonan maaf dan menegaskan tidak mahu menyalahkan pihak lain tetapi dirinya sendiri dalam kejadian tersebut.

Sebahagian netizen berpendapat insiden terkucil itu bukanlah sesuatu yang asing dan tidak perlu digembar-gemburkan malah penyanyi terkenal seperti Tok Ti juga pernah melakukan kesilapan ketika membuat persembahan secara langsung.

Malah, video yang memaparkan persembahan beliau yang dikatakan terkucil ketika persembahan Anugerah Bintang Popular 30 kembali dikongsikan netizen bagi membuktikan perkara tersebut.

Baca perkongsian kami mengenai cabaran Wipe It Challenge oleh Tok Ti sebelum ini yang masih mendapat pujian netizen walaupun suntingannya dikatakan berterabur. Klik pautan di bawah untuk membaca.

Suntingan Video ‘Wipe It Challenge’ Tok Ti Berterabur, Netizen Tampil Salahkan Cermin

Tidak Sampai 24 Jam Dilancarkan, Dato’ Siti Nurhaliza Kecewa Karya Barunya Tertiris Di YouTube


Isu Tidak Muat Jalan, Pemandu Rolls-Royce Pula Kongsi Pandangan Dari Dalam Kereta

Pada minggu lalu tular satu video di mana seorang pemandu Rolls-Royce mengamuk apabila ada sebuah BMW X5 tidak diletakkan di dalam kotak parkir sehingga menyukarkan kereta mewah itu melalui lorong berkenaan.

Setelah dikecam teruk oleh netizen dari Singapura dan Malaysia, pemandu itu telah berkongsi gambar dari dalam kereta sebagai bukti dia benar-benar tidak muat untuk memandu melalui lorong itu semasa kejadian tersebut berlaku.

Gambar tersebut tular dan sekali mendapat pelbagai reaksi netizen Singapura, ada yang kini mempercayai dan faham mengapa pemandu Rolls-Royce itu bertindak sedemikian.

Bagaimanapun, ramai yang bersependapat sekiranya pemandu itu merendahkan egonya dan mendengar kata-kata wanita mat salleh yang memberikan cadangan supaya dia cuba memandu ke kanan sambil dibantu oleh orang ramai, sudah pasti dia ‘berpeluang’ dapat melalui lorong berkenaan.

Pada masa sama orang ramai yang pernah menggunakan laluan terbabit, mereka mengakui walaupun memandu kereta bersaiz lebih kecil, ternyata lorong itu agak sempit dan menyukarkan kenderaan melaluinya andaikata ada pengunjung kawasan tersebut tidak meletakkan kereta di dalam kotak parkir dengan baik.

Menurut portal Mothership.sg, awal bulan ini Penguatkuasa Pengangkutan Darat (LTA) memaklum bermula 1 April nanti mereka akan melancarkan percubaan selama enam bulan untuk meningkatkan ruang komuniti dan laluan pejalan kaki di kawasan Tiong Bahru.

Ini bermakna tempat letak kereta di tepi jalan di sepanjang Jalan Seng Poh, termasuklah ‘ruang parkir’ punca pertelingkahan itu berlaku akan dialih keluar untuk mewujudkan laluan pejalan kaki yang lebih luas, banyak ruang komuniti dan memudahkan lintasan yang lebih selamat.

*Ikuti VOCKET CAR CLUB melalui Facebook dan Instagram untuk ketahui perkembangan dan isu semasa automotif dari dalam dan luar negara.

Klik pautan di bawah untuk baca reaksi orang ramai apabila video kejadian ini mula-mula tular pada minggu lalu.

Tidak Dapat Bergerak Kerana Jalan ‘Sempit’, Pemandu Rolls-Royce Salahkan Kereta BMW

Netizen Sedih Lihat Keadaan Perodua Axia Diubah Suai Hingga Hilang Seni ‘Stance’

Pakar Jelaskan Kenapa Reka Bentuk ‘Steering’ Seperti Ini Bahaya Untuk Kereta Kegunaan Harian


Isu Tikus Makan Ayam Goreng, Lesen Restoran Di Pandan Indah Ditarik Balik

Majlis Perbandaran Ampang Jaya telah membatalkan serta merta lesen sebuah restoran di Pandan Indah, lapor Harian Metro.

Restoran terbabit sebelum ini menjadi tular apabila seekor tikus dikesan sedang memakan ayam goreng.

MPAJ berkata tindakan penyitaan akan diambil sekiranya kedai yang diiktiraf Gred B pada Jun 2021 itu terus beroperasi.

Depan mata sndiri, No More mkn mamak 😵 janjiii pic.twitter.com/HxkhjFbZHY

— ig : zoeyhanafiah (@zoeyhanafiah) December 22, 2022

Tambah MPAJ lagi, agensi terbabit hanya akan mempertimbangkan permohonan lesen baharu jika semua syarat, terutama berkaitan kebersihan, dipatuhi sepenuhnya.

Sebelum ini tular sebuah video berdurasi beberapa saat yang menunjukkan seekor tikus sedang menikmati hidangan ayam yang tersedia di sebuah kedai makan.

Video yang dimuat naik oleh Zoeyhanafiah di akaun Twitter miliknya itu tular dan ditonton lebih 100,000 kali.

1. The Health ministry says the eatery where a rat was seen eating fried chicken, has been identified as a restaurant in Pandan Indah.

"Tindakan penutupan di bawah Seksyen 11, Akta Makanan 1983 dan arahan penutupan selama 14 hari telah dikeluarkan." https://t.co/aeXqWG93MK pic.twitter.com/JE0x9px7GZ

Ia turut mendapat perhatian Kementerian Kesihatan Malaysia, di mana mereka berkata kedai makan tersebut, telah dikenal pasti sebagai restoran di Pandan Indah.

“Tindakan penutupan di bawah Seksyen 11, Akta Makanan 1983 dan arahan penutupan selama 14 hari telah dikeluarkan.”

“Sebanyak 6 notis kompaun telah dikeluarkan di bawah Peraturan-Peraturan Kebersihan Makanan 2009 kerana gagal dalam beberapa aspek kawalan penyediaan makanan yang bersih dan selamat,” nota KKM.

Semakan yang dijalankan pada 24 Dis mendapati tahap kebersihan premis itu tidak memuaskan.


Isu ‘Trademark’ Harimau Menangis Tular Hingga Ke Thailand, Netizen Malaysia Minta Maaf

Beberapa hari ini, rakyat Malaysia menzahirkan rasa tidak puas hati apabila ibu Neelofa, Datin Noor Kartini mahu ‘trademark’ Harimau Menangis. Menerima pelbagai kecaman, Datin Noor Kartini telah menarik balik permohonan tersebut semalam.

Akan tetapi, isu permohonan tersebut telah tular ke Thailand. Terbaharu, pengguna Twitter @Cake_journey yang merupakan warga Thailand telah berkongsi akan isu permohonan ‘trademark’ Harimau Menangis tersebut.

บ.เอกชนแห่งนึงในมาเลย์ ยื่นจดทะเบียนเครื่องหมายการค้า “เสือร้องไห้” (ฮารีมาอู เมอนางิส) อ้างเป็นมรดกทางภูมิปัญญา และวธ.ของชาวมาเลย์/ แต่ชาวมาเลย์ไม่เห็นด้วย เพราะรู้ว่าเมนูนี้มีต้นกำเนิดในไทยมากกว่า/ ล่าสุดรบ.ชะลอรับรองคำขอจดทะเบียนบอกเป็นเรื่องละเอียดอ่อน

Cr. FB Ball Sathapat pic.twitter.com/4g5TERvS1q

— พี่เค้ก (@Cake_journey) January 14, 2021

Menerusi perkongsian tersebut, pengguna tersebut telah menulis isu pendaftaran nama makanan yang berasal dari Thailand. Hal tersebut mendapat perhatian netizen Thailand yang rata-ratanya kurang senang dengan tindakan Datin Noor Kartini.

Lantaran itu, rata-rata netizen Malaysia telah meminta maaf kepada rakyat Thailand akan isu tersebut dan menjelaskan rakyat Malaysia turut tidak setuju dengan tindakan Datin Noor Kartini itu.

เราเข้าใจ ขอบคุณมาก

— ปัลลวะ อัลฟาเบท🌟🌌 (@Dvaravati_) January 14, 2021

No we're not defend them, Malaysian acknowledge the dish belongs to Thailand. Btw my mom is from Thailand. We love Thailand's dish ❤

— Adeeba Eryna (@Songnorae) January 14, 2021

even thai people can make this kind of joke https://t.co/FU2WV8Jn9j pic.twitter.com/Efbppdw0Ak

don’t worry, we malaysians hate this kind of behaviour too. we don’t claim her, sorry kha ☺☺☺ https://t.co/rR9PML6jy6

— ga ada nama (@iamkajornism) January 14, 2021

Oleh itu, netizen Thailand faham akan situasi yang berlaku dan mengucapkan terima kasih kepada netizen Malaysia yang membangkang tindakan mahu ‘claim’ makanan tersebut. Apakah pendapat anda akan isu ini?

Bagi anda yang terlepas akan isu ini, klik pada pautan di bawah untuk ketahui lebih lanjut.

Pemilik Restoran Terkenal Dakwa Ibu Neelofa Guna Resipi Daging Harimau Menangis Mereka

‘Tiada Siapa Boleh Guna Selepas Ini’- Netizen Kecam Ibu Neelofa Cuba Trademark Nama Harimau Menangis


Syarikat Ubat Tidak Pedulikan Pengguna. Harga Dinaikkan Demi Pemegang Saham

Sudah baca tajuk? Itulah realiti hari ini apabila CEO sendiri menyatakan tanggungjawab dia adalah memberikan keuntungan kepada para pemegang saham tanpa menyatakan apa-apa berkaitan pengguna mereka yang rata-rata bergantung kepada ubat-ubatan untuk meneruskan hidup.

CEO Valeant Pharmaceutical International:

Jika produk seperti salah diletakkan harga dan ada peluang disitu, kami akan bertindak dengan sewajarnya dengan menganggap para pemegang saham mahu kami lakukan apa yang sepatutnya.

Pada 2015, sebanyak 56 ubat telah dinaikkan harga sebanyak 66% secara puratanya. Malah, ubat keluaran syarikat Zegerid yang baru diambil alih oleh Valeant telah dinaikkan harganya sebanyak 550%.

CEO Valeant, J. Michael Pearson mempertahankan bisnes model syarikat mereka di mana wang digunakan untuk membeli syarikat-syarikat ubat lain berbanding melabur di dalam bidang penyelidikan dan pembangunan.

“Tanggungjawab utama saya adalah kepada pemegang saham Valeant. Kami boleh melakukan apa-apa yang kami mahu lakukan. Kami akan terus membuat pembelian (syarikat-syarikat), kita akan terus bergerak ke hadapan.”

Sejak Pearson menjadi CEO Valeant pada 2008, syarikat ini telah menguasai lebih daripada 100 ubat-ubatan dan harga saham mereka meningkat lebih daripada 1,000%. Pastinya ia menggembirakan pemegang saham tetapi tidak bagi pengguna mereka.

Bagi memastikan hak pengguna terpelihara, pihak pejabat peguam Amerika di Manhattan dan Massachusetts telah mengeluarkan 2 sepina kepada Valeant berkaitan peningkatan harga, pengedaran dan amalan sokongan kepada pesakit.

Program bantuan pesakit akan membantu pesakit yang tidak mampu membeli ubat dengan membenarkan syarikat insurans membayar harga ubat tersebut.

Ini respon CEO Valeant apabila ditanyakan tentang sepina tersebut:

“Kita semua di Valeant percaya dalam mengekalkan kawalan kawal selia dan kewangan yang kukuh dan percaya bahawa kami telah menjalankan perniagaan kami dengan cara yang mematuhi sepenuhnya.”…”komited untuk membantu pesakit yang layak yang memerlukan produk kami.”

Tindakan Valeant menaikkan harga adalah satu tindakan yang tidak patut dilakukan. Contohnya, 2 ubat yang dijual Valeant Pharmaceuticals International untuk merawat kanser berkaitan kondisi kulit telah meningkat sebanyak 1,700% sejak 6 tahun lalu, menurut laporan CNBC pada 25 November 2015.

Laporan CNBC itu memetik daripada journal terbitan JAMA Dermatology. Harga ubat Targretin (untuk merawat sel T limpoma) itu meningkat selepas Valeant berjaya membeli ubat tersebut pada awal 2013. Harga dari US$1,687 pada 2009 telah meningkat menjadi US$30,320 pada 2015.

Dr. Steven P. Rosenberg, dermatologist di West Palm Beach, Florida menyatakan pesakit mungkin perlu 2 tiub sebulan untuk beberapa bulan. Walau bagaimanapun, 4 dari 5 ubat Valeant yang dinyatakan di dalam journal tersebut mempunyai ubat alternatif (generic). Ini bermakna doktor dan pesakit tidak dipaksa untuk menggunakan jenama produk tersebut.

Itulah antara perkara yang berlaku pada Oktober dan November 2015 berkaitan Valeant. Baru-baru ini, CEO Valeant telah mengambil cuti sakit selepas didiagnos pneumonia yang teruk. Ketiadaan Pearson itu telah menimbulkan kekhuatiran di kalangan pemegang saham.

Saham Valeant telah jatuh selepas syarikat mengumumkan keadaan Pengerusi dan CEO Valeant Pharmaceuticals International, J. Michael Pearson dan melantik 3 pegawai syarikat untuk menanggung tugas Pearson. Ketidaktahuan bilakah Pearson akan kembali ke syarikat telah memburukkan lagi keadaan.

Tambahan pula, pengumuman Valeant tentang perjanjian pengedaran dengan Walgreen Co., kedai rangkaian farmasi terbesar untuk sesetengah produk bagi menjual ubat dengan lebih murah telah menyebabkan saham Valeant jatuh. Ia adalah respon Valeant selepas menerima kritikan hebat berkaitan kenaikan harga ubat.

P/S: Pada pendapat anda, berapakah harga ubat jika TPPA lulus di Malaysia?

LIKE dan FOLLOW Vocket di Facebook serta Instagram


10 Orang Paling Berpengaruh Di Dunia Bagi 2016

10 orang berkuasa di dunia pun boleh cetuskan pelbagai impak pada manusia dan hidupan di bumi ini. Bayangkan ada 74 orang paling berpengaruh di dunia pasti mampu membolak-balikkan kehidupan 7.4 billion manusia.

Baru-baru ini Forbes telah menyenaraikan mereka dalam World’s Most Powerful People walaupun ia agak subjektif untuk menyusun siapa paling berkuasa di dalam senarai tersebut.

Namun begitu, Forbes menyenaraikan mereka dengan mempertimbangkan 4 faktor ini:

1. Pengaruh kuasa seseorang ke atas ramai orang
2. Sumber kewangan yang dimiliki dan dikawal seseorang
3. Berkuasa dalam pelbagai segi
4. Kadar keaktifan seseorang menggunakan kuasa-kuasa tersebut

Berikut ialah 10 orang paling berkuasa di dunia bagi 2016:

Pengaruh Putin sebagai Presiden Rusia ke atas perihal negara-negara lain termasuk pilihanraya Amerika membuatkan namanya 4 kali berturut-turut disenaraikan sebagai orang paling berkuasa di dunia sejak 2013. Tambahan pula, Putin juga berstatus billionaire. Ini menunjukkan dia mempunyai sumber kewangan yang baik.

Nama billionaire Trump mula melonjak naik selepas bertanding dalam pilihanraya Amerika sehingga dia memenangi kerusi Presiden US bagi menggantikan Obama walaupun dia dipalit dengan pelbagai isu dan skandal. Kemenangan dia mengundang senyuman para penyokong dan mencetuskan kekhuatiran bukan sahaja di kalangan pembangkang tetapi juga rakyat-rakyat negara lain.

Merkel menjadi wanita paling berkuasa di dunia apabila memegang status Canselor Jerman dan tulang belakang kepada Kesatuan Eropah. dia juga merupakan pemimpin Christian Democratic Union yang mempunyai kedoktoran dalam bidang kimia fizikal. Dia pernah disenaraikan dua kali sebagai orang nombor dua berkuasa di dunia dan 10 kali dinamakan sebagai wanita paling berkuasa di dunia oleh Forbes.

Setelah dilantik menjadi pemimpin Parti Komunis China sebagai General Secretary, pengaruh Xi Jinping makin menyerlah sepanjang 2016. Dia juga memainkan peranan penting dalam polisi luar negara dan konfrontasi terutama melibatkan perhubungan Sino-Jepun, dan kepulauan Laut China Selatan yang melibatkan negara-negara di Asia Tenggara.

Bishop Rom di Vatican ini turun 1 anak tangga berbanding tahun lepas mempunyai pengaruh ke atas 1.3 billion penganut Kristian seluruh dunia. Menurut Forbes, Pope Francis mentransformasikan imej konservatif Gereja Katolik di mana dia menekankan pengampunan ke atas wanita yang lakukan pengangguran, mengambiltahu tentang perubahan cuaca dunia, merangka pengurusan krisis pelarian di peringkat global, dan lain-lain.

Ahli ekonomi Amerika ini merupakan Pengerusi Board of Governors of the Federal Reserve System yang enggan menaikkan kadar faedah domestik. Dia disenaraikan dalam top 10 kerana dia mempunyai pengaruh besar yang tidak dapat ditandingi dalam perihal kewangan Amerika.

Gates dengan kekayaan US$83.6 billion merupakan billionaire nombor 1 di Amerika mempunyai private charitable foundation terbesar di dunia. Dia memberi tumpuan dalam isu polio, malaria dan vaksin kanak-kanak di negara-negara membangun. Dia juga terlibat dengan mengubah sistem pendidikan K-12 di Amerika dan kerjasama dengan lebih 20 billionaire untuk Breakthrough Energy Ventures bernilai US$1 billion.

Hari-hari kita menyumbang kepada kekayaannya dengan penggunaan Google yang dia asaskan bersama Sergey Brin pada 1998. Dia menjadi CEO Alphabet iaitu induk Google dan syarikat-syarikat di bawahnya. Selain Alphabet, Page menyumbang dana dalam startup kereta terbang iaitu Kitty Hawk dan Zee.

Narendra Modi mempunyai pengaruh ke atas 1.3 billion apabila dilantik menjadi Perdana Menteri India masih mengekalkan kedudukannya di tangga ke-9 pada tahun ini. Perkara yang menjadi perhatiannya bagi 2016 ialah menghapuskan 2 wang kertas yang banyak digunakan di India sebagai satu tindakan mengurangkan aktiviti pengubahan wang haram dan korupsi. Dia turut jadi perhatian dunia apabila dilawat oleh dua pemimpin negara iaitu Barack Obama dan Xi Jinping.

Saham Facebook melonjak naik sehingga 15% selepas Zuckerberg mengumumkan untuk menumbangkan 99% stok Facebook bagi pembangunan potensi manusia dan perubatan. Facebook turut menjana keuntungan berbilion dolar menerusi jualan iklan mobil pada tahun ini telah menambah fasiliti Facebook dengan keupayaan live video menerusi Facebook Live dan juga pengedaran Oculus Rift.

Terdapat 11 nama baru yang memasuki carta ini buat pertama kali. Antaranya ialah:

1. Theresa May, Perdana Menteri United Kingdom (#13)
2. Travis Kalanick, CEO Uber (#64)
3. Bob Iger, CEO Walt Disnesy (#67)
4. Mike Pence, Amerika (#69)
5. Rodrigo Duterte, Presiden Filipina (#70)
6. Sheldon Adelson, CEO Las Vegas Sands (#72)

Senarai penuh 58 orang lagi boleh dilihat di sini.


5 Pelaburan Terbesar Alibaba Sepanjang 2016

Tahun 2016 sememangnya merupakan tahun yang bersejarah buat Alibaba dan Jack Ma. Beliau lebih dikenali orang ramai berbanding sebelum ini, serta lebih banyak bekerjasama dengan syarikat yang terkenal di dunia.

Dengan kepakaran beliau menguasai pasaran e-commerce, syarikat ini semakin mendapat perhatian orang ramai. Selain itu, Jack Ma juga telah dilantik sebagai penasihat Kerajaan Malaysia melalui sektor ekonomi digital.

Baca lagi: Jack Ma Dilantik Sebagai Penasihat Kerajaan Malaysia Dalam Bidang Ekonomi Digital

Alibaba nampaknya semakin berminat untuk menguasai pasaran global. Sepanjang 2016, pelbagai pelaburan kos besar yang telah dilaburkan Alibaba. Berikut merupakan 5 pelaburan terbesar Alibaba sepanjang tahun 2016.

Kami mulakan dengan pelaburan Alibaba paling kecil dalam senarai. Bermula dengan startup, syarikat Ucar ini menjalankan bisnes seumpama ‘Uber’ di China. Pelaburan sebanyak $561 juta (~RM2.52 billion) ini bakal memberikan Alibaba sebanyak 10% share di dalam syarikat tersebut.

Pelaburan kepada syarikat Ucar ini merupakan pelaburan kedua Alibaba bagi industri ride-sharing di China selain daripada Didi Chuxing.

Syarikat yang semakin meningkat naik ini berjaya mencuri hati Jack Ma. Untuk pengetahuan anda, Magic Leap merupakan sebuah syarikat yang membangunkan teknologi melibatkan augmented reality atau lebih dikenali dengan AR.

Kerjasama Magic Leap bersama Alibaba ini turut mendorong syarikat teknologi China menggunakan khidmat mereka. Walabagaimanapun, syarikat ini masih jauh dibelakang syarikat-syarikat besar seperti Microsoft. Suntikan dana sebanyak $793 Juta USD ini juga bakal memberikan Magic Leap untuk tampil lebih kompetitif.

Rasanya tidak perlu lagi untuk pekernalkan syarikat yang semakin meningkat naik ini. Kaki shopping online mesti kenal sangat dengan syarikat ini. Katanya, Alibaba mula sedar kehadiran syarikat Lazada selepas syarikat ini berjaya menguasai pasaran ecommerce untuk untuk Asia Tenggara.

Pelaburan sebanyak $1 billion USD (~RM4.49 billion) ini bakal memberi peluang buat Alibaba sebagai controlling stake di dalam Lazada. Dengan pelaburan besar yang dibuat, dijangkakan Alibaba juga bakal mula lebih serius dengan e-commerce untuk pasaran Asia Tenggara.

Pelaburan yang kedua terbesar Alibaba nampaknya sebuah syarikat yang menawarkan servis penghantaran makanan. Pelaburan sebanyak $1.25 billion USD ini agak mengejutkan kami berikutan jumlahnya yang besar serta nama syarikat yang pada kami tidak begitu popular.

Dikatakan syarikat Ele.me ini berjaya menjadi pioneer di dalam servis yang ditawarkan serta turut mengambil pesanan daripada restoran-restoran yang diminta pelanggan.

Pelaburan besar daripada Alibaba ini bakal memberi akses buat Alibaba menguasai aplikasi Ele.me serta operasi anak syarikat Ele.me iaitu Koubei.

Tahun yang gemilang buat Didi Chuxing. ‘Uber’ versi China ini berjaya menjadi pilihan rakyat China berbanding Uber. Selain itu, masalah syarikat Uber yang gagal beroperasi di beberapa wilayah di China turut menjadi advantage buat Didi Chuxing.

Dixi Chuxing telah dipilih sebagai syarikat yang menerima wang pelaburan tertinggi daripada Alibaba sebanyak $4.5 billion (~RM20.22 billion)

Syarikat ini juga turut menerima dana daripada Syarikat Apple sebanyak $1 billion USD. Melihatkan kepada jumlah dana yang diterima, kami amat teruja untuk melihat perjalanan Didi Chuxing untuk mengembangkan bisnes mereka.

Baca lagi: Ini Yang Dilakukan Syarikat Uber Bagi Mengelakkan Kerugian Besar Di China


Isu Viral Surat Cinta Murid Sekolah Dan Kesan Buruk ‘Online Shaming’ Kepada Kanak-Kanak

Pada tahun 2015, seorang remaja berusia 13 tahun di Washington, Izabel Laxamana membunuh diri dengan terjun dari sebuah jambatan setelah dia dimalukan oleh ayahnya sendiri secara online.

Sebuah video berdurasi 15 saat yang memaparkan bagaimana ayah Izabel memotong rambut anaknya itu sebagai hukuman kepada salah laku anaknya telah dimuatnaik ke laman media sosial untuk tontotan umum.

Siasatan lanjut mendapati bahawa yang memuatnaik video tersebut adalah pihak ketiga dan dilakukan supaya remaja tersebut berubah.

Malangnya nasi akhirnya menjadi bubur. Kegiatan ‘online shaming’ tersebut telah meragut nyawa remaja yang masih mentah itu yang sudah tentunya belum mempunyai keupayaan untuk berfikir secara rasional.

Di tanahair kita pada hari ini surat cinta seorang murid perempuan berusia 11 tahun kepada gurunya telah disebarkan secara meluas di media sosial dan portal berita.
Kisah surat cinta ini telah dibaca oleh beratus-ratus ribu orang, mendapat reaksi (like) oleh berpuluh ribu orang dan di’share’ oleh beribu-ribu orang setakat posting ini ditulis.

Surat yang jelas memaparkan nama murid tersebut dan disertakan dengan gambar-gambar guru lelaki tersebut telah mengundang reaksi yang pelbagai, kebanyakannya mentertawakan, mengecam, dan mengutuk kanak-kanak tersebut.

Saya difahamkan surat itu dimuatnaik oleh rakan baik kepada guru lelaki tersebut. Saya tidak tahu apa tujuan surat itu dimuatnaik.

Mungkinkah untuk ‘mengajar’ kanak-kanak tersebut?
Atau mungkinkah untuk mendapat banyak ‘like’?
Mungkin untuk mempromosikan guru-guru ‘kacak’ di sekolah supaya pelajar bersemangat untuk belajar?
Walau apa pun tujuannya apa yang berlaku hari ini mengingatkan saya kepada kes Izabel.

Ini adalah isu ‘ONLINE SHAMING’ atau memalukan seorang individu secara ‘online’.
Yang paling menyedihkan adalah, kanak-kanak berusia 11 tahun itu telah dimalukan oleh seorang dewasa dan melibatkan seorang pendidik dan sebuah institusi pendidikan.

Ini juga CYBERBULLYING (Buli siber) oleh orang dewasa terhadap kanak-kanak.

Tahukah anda betapa pentingnya elemen ‘trust’ (percaya) dalam hidup seorang manusia? Seorang manusia membina ‘trust’ dalam dirinya terhadap orang sekelilingnya dari lahir lagi.

Seorang kanak-kanak membina kepercayaan kepada orang sekeliling yang dekat dan rapat dengannya yang dirasakan boleh membimbingnya dan menghargainya. Rasa percaya inilah yang membantu kita untuk menjadi lebih tenang dan yakin meneroka potensi dan kelebihan diri kita.

Tanpa ‘trust’ ini kanak-kanak rasa tidak selamat dan sentiasa rasa tidak yakin, rendah diri dan kecewa.

Dalam kes Izabel, ayah adalah satu figura yang lumrahnya sangat dipercayai oleh seorang anak. Anak perempuan sering menjadikan ayah seorang idola yang akan membantunya membuat keputusan dan pilihan dalam hidupnya terutamanya yang berkaitan dengan lelaki.

Dengan tersebarnya video tersebut, lunturlah kepercayaan dalam dirinya. Apa gunanya lagi hidup tanpa rasa yakin dan percaya yang dia akan dilindungi oleh salah seorang manusia yang boleh dipercayainya.

Guru juga sepatutnya menjadi seorang insan yang boleh dipercayai, yang menjaga maruah pelajarnya walaupun pelajarnya membuat silap.

Guru sepatutnya menjadi seorang insan yang membimbing seorang kanak-kanak yang melakukan kesilapan dengan cara yang berhikmah, yang bersesuaian dengan pendidikan dan latihan tentang psikologi pelajar yang telah diterimanya sebelum memasuki profesion tersebut.

Guru sepatutnya menjadi seorang manusia yang mempunyai empati terhadap murid yang tersilap langkah. Guru tidak sepatutnya mengikut emosi seperti kanak-kanak.
Guru tidak sepatutnya memalukan muridnya.

Apabila kita dimalukan, otak kita mengalami proses ‘flight’, ‘fight’ or ‘freeze’, yakni melakukan sesuatu tindakan tanpa berfikir dengan waras. Inilah yang menyebabkan Izabel membunuh diri.

Semoga anak tersebut dibimbing, diberi perhatian dan kaunseling oleh pihak sekolah. Ini isu serius.

Noor Afidah Abu Bakar
Parent Connect Consultancy


Isu Wanita Mengaku Jumpa Imam Mahdi, Keluarga Tampil Beri Penjelasan Dan Minta Hentikan Kecaman

Tular baru-baru ini apabila seorang wanita di Twitter mengaku bahawa dia telah berjumpa dengan Imam Mahdi. Katanya, Imam Mahdi itu sebenarnya adalah sebahagian daripada keluarga beliau.

Ciapan yang dimuat naik semalam itu tular di media sosial sehingga wanita terbabit menjadi mangsa kecaman oleh para netizen.

Terbaharu, Ihsan Syakirin, ahli keluarga kepada wanita terbabit tampil memberi penjelasan. Dia tampil memohon maaf kepada semua orang dan menyatakan bahawa adiknya ini berada dalam satu kondisi yang tidak sihat dan menghidap Schizophrenia.

Assalamualaikum warga twitter. Selamatptg maaf mengganggu 🙌 saya selaku abang kepada hamba Allah Irfah Husniah ingin memohon maaf atas statement2 adik saya yang mengundang kekeliruan dan salah faham bnyk pihak. Dengan merendah diri saya ingin maklumkan Adik saya ini tidak sihat. pic.twitter.com/vzoi32NA3j

“Assalamualaikum warga Twitter. Selamat petang, maaf mengganggu. Saya selaku abang kepada hamba Allah, Irfah Husniah ingin memohon maaf atas kenyataan adik saya yang mengundang kekeliruan dan salah faham banyak pihak. Dengan merendah diri saya ingin maklumkan Adik saya ini tidak sihat,” katanya.

Dia menambah bahawa adiknya ini sebenarnya tidak sihat sejak daripada zaman sekolah lagi. Manakala pelbagai usaha telah dilakukan oleh pihak keluarga termasuk menghantarnya untuk berubat.

Ihsan turut meminta kepada semua netizen untuk berhenti mengecam adiknya kerana adiknya memerlukan sokongan moral dalam waktu yang sukar ini.

“Saya memohon warga twitter sekalian berhenti layan beliau dan abaikan segala yang diperkatakan beliau. Maaf saya katakan beliau kurang waras. Saya sedih melihat adik saya diperkatakan begini tanpa usul periksa.

“Kami sekeluarga kerap bawa beliau pergi berubat. Beliau mengalami Schizophrenia sejak sekolah menengah lagi dan hijab beliau memang terbuka. Beliau sering mendengar bisikan-bisikan dan sering histeria semasa zaman sekolah menengah,” katanya menjelaskan isu terbabit.

Terdahulu, seorang wanita dengan nama @nuryrfxh tampil membuat kenyataan yang mengejutkan apabila beliau mengaku bahawa Imam Mahdi itu berada di dalam kalangan keluarganya dan identitinya yang sebenar telah dirahsiakan.

Ciapan itu mendapat reaksi negatif daripada netizen dengan kebanyakan daripada mereka mengecam kenyataan wanita terbabit. Namun setelah mengetahui perkara sebenar, kebanyakan netizen simpati dengan nasib wanita terbabit dan keluarganya.

Lelaki dari India cerita pengalaman terima ‘wahyu’ untuk sembah Donald Trump. Klik pautan di bawah untuk membaca.

Lelaki Dari India Cerita Pengalaman Terima ‘Wahyu’ Untuk Sembah Donald Trump

Hampir Gila Kerana Dadah, Ini Yang Telah Berlaku Kepada Adik Saya

Netizen Dakwa Siri Baharu Netflix Ini Mahu Beri Imej Buruk Kepada Imam Mahdi


Isyarat SOS Di Pulau Laki Tiada Kaitan Dengan Nahas Pesawat Sriwijaya Air

Baru-baru ini tular di media sosial mengenai berita mengejutkan dengan kehadiran tanda atau isyarat SOS (isyarat mohon bantuan) yang terletak di Pulau Laki berhampiran dengan lokasi jatuhnya pesawat Sriwijaya Air Boeing SJ-182.

Terkini menurut laporan Kumparan, Pengarah Operasi SAR Nasional (Basarnas), Brigjen Rasman MS mengesahkan bahawa isyarat SOS di Pulau Laki tersebut tidak ada kena-mengena dengan permohonan bantuan oleh sesiapa yang melibatkan kemalangan jatuhnya pesawat Sriwijaya Air SJ-182.

— GILANG (@GILANG101290) January 19, 2021

Khabarnya, pihak Basarnas juga melaporkan tidak menemukan apa-apa sebaik operasi mencari dilakukan di daerah berkenaan.

“Tidak ada apa-apa di situ dan saya sudah mengesahkan kepada semua anggota bahawa tiada seorang pun penumpang pesawat yang terkandas di situ” tegas Rasman ketika dihubungi wartawan Kumparan.

Rasman juga menambah bahawa isyarat SOS tersebut berkemungkinan muncul disebabkan para nelayan tempatan yang berlindung seketika di pulau tersebut akibat cuaca kurang baik di lautan. Sebelum perkara buruk terjadi, nelayan akan membuka isyarat SOS melalui telefon pintar mereka untuk memberikan info keberadaan mereka.

“Biasanya nelayan akan berlindung di pulau ini jika cuaca kurang baik untuk mereka ke laut. Perahunya akan dinaikkan dan berkemungkinan secara tidak sengaja bermain telefon, isyarat SOS ini terpancar di Google Maps,” ujar Rasman.

Segala persoalan netizen mengenai tularnya isyarat SOS di Pulau Laki ini sudah terjawab dan terbukti tiada penumpang pesawat yang terkandas dan meminta pertolongan di pulau tersebut.

Baca lagi perkongsian kami mengenai tular isyarat SOS di Pulau Laki menerusi klik pada pautan di bawah.

Tular Isyarat SOS Google Maps Di Pulau Laki Berhampiran Lokasi Nahas Pesawat Sriwijaya Air

Tipu Isteri Ke Pontianak Naik Pesawat Sriwajaya Air, Lelaki Ini Rupanya Ke Bali Dengan ‘Skandal’

Gurauan Terakhir Kawan, Netizen Indonesia Kongsi Mesej Dengan Mangsa Tragedi Sriwijaya Air


‘It’ Lebih Hebat, Seram Dan Sarat Dengan Kejutan

Filem seram paling ditunggu-tunggu tahun ini, ‘It’ kini akan mula ditayangkan bermula Khamis ini. Filem adaptasi novel Stephen King ini di tahun 1990 memang sangat berkesan. Saya yakin, generasi yang membesar pada tahun 90an pasti benci dengan badut kerana filem ini.

Rancangan untuk menghasilkan kembali ‘It’ sudah ada sejak tahun 2009 lagi. Cuma pada tahun 2015, Andrés Muschietti telah dipilih oleh New Line Cinema Untuk menjadi direktor karya ‘It’ yang terbaru. Andres atau Andy sebelum ini menempa namanya dalam industri filem seram menerusi filem Mama, yang mendapat respon positif dari peminat genre ini.

Semuanya bermula apabila Georgie hilang tanpa khabar. Abang beliau, Bill merasakan Georgie masih hidup dan menerusi bantuan rakan-rakannya, ingin mencari kembali adiknya yang hilang itu. Tanpa mereka sedari, mereka bakal merungkai misteri kehilangan kanak-kanak yang berlaku setiap 27 tahun di bandar Derry. Adakah Bill dapat bertemu kembali dengan adiknya, Georgie?

Tahun 2017, Pennywise the Dancing Clown diberi nafas serta rupa serba baru. Sudah jadi lumrah hidup yang baru mesti akan dibandingkan dengan yang lama. Jadi adakah ‘It’ yang terbaru ini setanding atau gagal menandingi filem mini-siri It yang asal?

The Losers’ Club adalah sekumpulan kanak-kanak berusia 11 tahun yang tinggal di bandar Derry,Maine. Banyak watak utama dalam filem It ini sebenarnya. Geng The Losers Club sahaja sudah ada 7 orang dan Andy Muschietti perlu memberikan ‘jiwa’ untuk setiap watak.

Ianya satu tugasan yang sukar buat Andy untuk memperkenalkan watak satu persatu tanpa membuat penonton bosan. Tetapi Andy berjaya melakukannya. Pengenalan untuk setiap ahli Losers’ Club dan watak-watak tambahan yang lain lancar dan tidak mengelirukan.

Bagi saya, watak paling berkesan dan saya minati dalam filem ini adalah Beverly Marsh. Beliau adalah satu-satunya budak perempuan dalam The Losers Club dan pelakon Sophia Lillis terbukti mempunyai aura beliau yang tersendiri. Kedua, saya suka watak Richie Tozier yang menyuntik elemen lucu di kala ketakutan. Kalau tak ada Richie, pasti plain sahaja filem ini.

Saya sendiri ingat-ingat lupa filem mini-siri It tahun 90an dan cuma ingat wajah Pennywise sahaja. Berkesan betul watak Pennywise ini. Tetapi selepas menonton filem It yang terbaru ini, saya kembali melihat filem mini-siri It yang asal. Boleh kata babak dan penceritaannya tak lari jauh daripada yang asal.

Peminat ada juga membuat perbandingan sesetengah babak dalam trailer It dengan It yang asal. Andy mengekalkan beberapa babak sebagai tribute kepada filem yang asal. Dialog ketika Pennywise bercakap dengan Georgie di dalam longkang pun sama.

Jika ditanya kepada peminat siri ini, pasti mereka akan memilih badut Pennywise versi Tim Curry kerana tak perlu try hard pun ianya sudah menakutkan. Pada pendapat saya, Pennywise versi baharu dan lama mempunyai kekuatan mereka yang tersendiri. Pennywise versi 2017 memakai kostum yang lebih menarik kerana mengambil inspirasi pakaian zaman Victorian.

Pennywise versi baharu bagi saya lebih psiko dan energetik dalam menakutkan kanak-kanak ini. Bill Skarsgård berjaya membawa watak Pennywise ini dengan gaya dan cara beliau. Malah, watak dan asal usul Pennywise juga diceritakan dengan lebih jelas dan baik dalam It versi 2017 ini.

Jika perlu dibandingkan lakonan kanak-kanak dalam It yang terbaru ini, memang menang banyak dekat team The Losers’ Club yang terbaru ini. Setiap daripada mereka menjiwai watak dengan sangat baik. Bukan itu sahaja, setiap watak mempunyai masalah dan ketakutan mereka yang tersendiri. Dan dari situ Pennywise mengacau mereka ini satu-persatu; melalui ketakutan mereka.

Seperti yang saya sudah sebut di atas, pelakon Sophia Lillis yang membawa watak Beverly Marsh mempunyai bakat dan mungkin peluang yang besar untuk pergi lebih jauh dalam dunia perfileman Hollywood. Kalau dia boleh buat The Losers’ Club jatuh hati kepadanya, saya pasti dia boleh buat ramai budak lelaki lain yang menonton filem ini jatuh hati kepadanya.

Baca: Abang Rakam Adik Seperti Badut Filem ‘It’ Dan Hasilnya Sangat Menarik

Selepas membuat perbandingan, filem ‘It’ terbaru ini lebih jauh hebat berbanding yang asal; Dari segi seni cinematography, penceritaan, efek bunyi dan lakonan digarap rapi dan ditambah baik oleh Andy menjadikan ‘It’ terbaru lebih baik daripada yang asal. Saya beri rating 8/10 untuk filem It ini. Jangan lupa ajak rakan anda tengok sekali. Kalau berani bolehlah pergi tengok seorang diri.

P/S: Tahukah anda, sama seperti mini-siri ‘It’ sebelum ini, akan ada Part Two untuk filem It ini. Saya pun dah tak sabar untuk It: Part Two ini. Dan sebelum bersurai ingat, You’ll float too!


Itali Sedia Membayar RM138,000 Buat Sesiapa Yang Mahu Menjadi Penduduk Kampung Ini

Sebut mengenai Itali pasti ramai yang akan ingat dengan kejuaraan Euro 2020 yang baru sahaja dimenangi negara tersebut. Kemenangan yang dinantikan selama 53 tahun itu telah melakar sejarah buat negara tersebut.

Dalam pada itu, lain ceritanya pada kali ini apabila sebuah perkampungan di Calabria, Itali sedia menawarkan sebanyak $33,000 (RM138,000) buat sesiapa sahaja yang sudi menetap di kampung berkenaan.

Difahamkan penawaran tersebut dibuat berikutan kekurangan penduduk yang sudi menetap di kampung berkenaan sejak beberapa tahun lalu. Sebagai rekod, hanya terdapat sekitar 2,000 penduduk yang berada di kampung tersebut ketika ini.

Menerusi inisiatif yang dijalankan, pihak mereka telah meletakkan beberapa syarat sebelum menawarkan jumlah wang yang lumayan buat penduduk yang sudi menetap di kampung berkenaan.

Syarat utama yang ditetapkan kepada orang ramai adalah individu yang sudi menetap di kampung berkenaan mestilah berusia tidak melebihi 40 tahun. Individu tersebut juga perlu membukan perniagaan kecil sama membuka perniagaan baharu atau mengambil alih perniagaan sedia ada.

Mereka yang berjaya diterima untuk menetap di Calabria berada di kampung berkenaan 90 hari selepas menerima tawaran berkenaan. Menariknya, orang ramai berpeluang memilih untuk berada di kawasan berhampiran laut dan gunung atau kedua-duanya sekali.

Mereka yang memilih untuk berada di kampung berkenaan dimaklumkan berpeluang memilih untuk menerima wang bulanan antara €800 hingga €1,000 iaitu sekitar RM3,800 hingga RM4,900 bagi tempoh dua hingga tiga tahun.

Selain itu, penawaran wang secara one-off turut ditawarkan khusus buat mereka yang mahu membangunkan kawasan tersebut dengan membukan restoran, ladang atau kedai.

Menurut kaunselor negeri, Gianluca Gallo kepada CNN, tawaran dibuat sebagai usaha untuk menarik minat orang ramai untuk menetap di kawasan tersebut sekaligus menaikkan lagi nama kawasan tersebut. Walau bagaimanapun, penawaran internet berkelajuan tinggi antara yang tidak ditawarkan di kawasan ini.

Tawaran yang dibuat pastinya menambat hati mereka yang mahu mencuba sesuatu yang baharu dalam hidup sambil memperoleh wang di tempat yang indah ini.

Ketahui juga realiti sebenar rumah di Pulau Sicily, Itali yang dijual pada harga serendah RM4.30 sahaja.

Ini Realiti Sebenar Rumah Di Pulau Sicily, Itali Yang Dijual Pada Harga RM4.30

Mafia Ambil Kesempatan, Tawar Makanan Dan Pinjaman Tanpa Faedah Untuk Rakyat Itali


Italjet Buccaneer 250i Antara Jentera ‘Seksi’ Yang Jadi Tumpuan Di AOS 2017

Di Art Of Speed 2017, dalam banyak-banyak motorsikal baharu yang dipamerkan, CMC Italjet Buccaneer 250i antara yang menjadi tumpuan orang ramai. Bentuknya yang klasik boleh diubahsuai menjadi bentuk kustom yang mengikut citarasa anda seperti cafe racer atau tracker.

Motorsikal ini sudah pun masuk ke pasaran Thailand dan mendapat respon positif peminat motorsikal di sana. Buccaneer ini berkuasa 250CC dan sangat sesuai untuk dipakai untuk tujuan daily ride ke tempat kerja.

Motorsikal ini akan dilancarkan secara rasmi bulan hadapan dan kemungkinan besar harganya di bawah RM15 ribu; harga yang mampu milik dengan CC motorsikalnya yang just nice. Jika anda sedang mencari motorsikal baharu untuk kegunaan ke tempat kerja, mungkin anda boleh ke Art of Speed di MAEPS untuk lihat motorsikal ini dengan lebih dekat.

Gambar adalah dari SYH Buddy Motor Club. Anda boleh ke sini untuk lihat gambar-gambar Buccaneer ini dengan lebih lanjut atau menempah sebuah motorsikal ini untuk diri anda. Seksi habis motor ini walaupun dalam keadaan stock. Belum ‘bikin’ lagi.


5 Item Pilihan Vocket Sempena ‘Travel Fair Sale’ Kali Ini, Diskaun Sehingga 80%

Khas buat kaki travel! Semperna Travel Fair Sale di Lazada kali ini, peluang untuk anda rebut barangan pada harga lebih murah datang lagi. Apa yang menariknya, jualan kali ini menawarkan diskaun sehingga 80% serta penghantaran percuma.

Promosi kali ini lebih kepada beg, luggage dan akesesori travel. Buat anda yang memang menunggu promosi untuk item-item seperti ini, sekarang adalah masa terbaik untuk anda shopping sakan. Kenapa perlu bayar lebih kalau boleh dapat lagi murah, betul tak?

Sebenarnya, saya juga antara yang minat membeli beg di Lazada. Bagi saya, di Lazada lebih banyak pilihan dengan reka bentuk yang cantik-cantik pada harga murah. Oleh itu, ini 5 item pilihan ideal dan berbaloi dimiliki yang mungkin anda juga suka.

Pernah dengar cerita backpack kena toreh dan barang kena curi semasa travel? Kalau risau kejadian seperti ini berlaku kepada anda, ini adalah solusinya. Backpack Tigernu Anti-Thief ini direka khas untuk menangani masalah tersebut. Bukan sahaja kebal dari ditoreh objek tajam, paling menarik adalah backpack ini turut tersedia dengan port pengecas USB.

Memang sesuai dengan keadaan zaman sekarang yang mana semua orang suka bawa handphone pergi mana-mana. Berminat? Anda boleh beli di sini.

Cari backpack laptop pada harga bawah RM50.00 ? Jenama Travel Star ini mungkin berbaloi dimiliki. Apa yang buat saya tertarik dengan jenama ini adalah reka bentuknya yang minimalis. Nampak kemas sahaja bila galas, baru kacak.

Juga sesuai dibawa untuk short trip. Boleh beli di sini.

Tak kira travel jauh ke dekat, naik bas atau kapal terbang. Bawa travel pillow sangat penting demi keselesaan semasa dalam perjalanan, nak tidur pun sedap. Nak travel pillow yang selesa dan empuk, saya syorkan beli jenama Sokano.

Travel pillow ni ada klip, boleh gantung di beg untuk elak dari tertinggal atau hilang. Lazada sekarang buat promosi RM30.80 sahaja. Boleh beli di sini.

Ini pun berguna juga untuk anda letak segala jenis alat seperti pencuci muka, deodorant, berus gigi, ubat gigi, shampu sabun dan segala macam lagi. Tak adalah berterabur dalam backpack, nak ambil pun senang. Lebih-lebih lagi bila menginap di hostel yang mana bilik mandi di luar. Senang nak bawa.

Kalau di kedai biasa beg ini dalam harga RM30.00, tapi di Lazada anda boleh dapat dengan harga RM15.00 sahaja. Serius murah, boleh beli di sini.

5. International Travel Adaptor (Toshiba)

Anatara gadjet penting kena bawa bila travel, kalau tak memang haru. Lain negara lain jenis soket, jadi apa yang anda perlukan adalah travel adaptor. Nak jenis yang cas laju dan selamat, boleh dapatkan adaptor Toshiba. Jenis ini siap ada port USB lagi.

Diskaun 30%, hanya RM35.00 sahaja. Boleh beli di sini.

Banyak lagi barang-barang menarik semperna Travel Fair Sale kali ini, kalau tak percaya boleh terjah sekarang.


Itinerari 2 Hari 1 Malam Ke Pulau Besar, Mersing, Johor Dengan Bajet Bawah RM300

Boat transfer dari Mersing ke Pulau Besar
Makan tengahari, minum petang, malam, dan sarapan pagi
Penginapan ala-ala rumah kampung untuk 1 malam
Snorkeling di 2 spot
Untuk tempahan : 013-348 5171 (Kak Khadijah)

Memandu dari KLIA2 ke Mersing (lebih kurang 4 jam) dan jika anda dari Lapangan Terbang Senai (lebih kurang 2.30 jam) untuk sampai ke Jetty Mersing. Kami gerak malam dan sampai esok pagi di Mersing.

Untuk pengetahuan anda semua, Mersing ni banyak pulau-pulau yang cantik dan jernih airnya. Yang paling best orang akan pergi ke Pulau Rawa la, tapi agak mahal untuk ke sana kerana dah jadi pulau persendirian.

Kami ke Pulau Besar yang mana dulu ada kampung di sini tetapi sekarang penduduknya dah tak tinggal di sini dan berpindah ke Mersing.

Di Pulau Besar ini ada 3 chalet ala-ala resort macam tu dan kami punya berada di paling hujung sekali di mana ia adalah rumah orang yang di ubahsuai menjadi tempat penginapan kami.

Ada 4 bilik saja. Bila orang tanya apa nama resort yang kami menginap jawapnya : rumah kampung yang tiada nama. Haha.

Bot khas dah tunggu kami jadi tak payah nak beratur cari bot di kaunter tiket. Dari Jetty Mersing ke Pulau Besar ambil masa 30 minit.

Masa dah sampai sana hanya kami berempat saja tetamu kat rumah tu. Rasa dah macam pulau persendirian kot hahaha.

Depan rumah ada buaian, court bola tampar dan terus lautan dengan air yang jernih.

Jika nak ke Pulau Rawa yang ada sliding tu boleh uruskan dengan abang bot di mana harganya sekitar (RM150 untuk 1 bot), pergi balik dari Pulau Besar.

Hari 1
Tiba di jetty mersing, terus naik boat ke Pulau Besar
Check in hahaha sangat kononnya
Makan tengahari & rehat
Terjun masuk ke laut dahulu yang best teduh sebab bawah pokok.
Petang sikit island hopping dan snorkeling di Pulau Tengah dan Pulau Hujung (bayaran tambahan RM20 untuk sewa goggle)
Balik lewat petang, order nescafe dengan goreng pisang (caj tambahan RM10)
Sambung main bola tampar pantai gitu
Makan malam dan layan angin malam.

Hari 2
Air surut jadi boleh jalan ke tengah laut tengok lumut dan karangan laut yang lama-lama
Sarapan dan pusing pulau tengok kampung lama yang ditinggalkan
Terjun laut sekali lagi
Jam 11 gerak balik ke Mersing
Tiba ke tanah besar dan pandu balik KL
Makan tengahari di Kluang RailCoffee (kat kawasan pekan). Try lontong goreng!
Minum petang di Kluang RailCoffe (kat stesen keretapi). Try cucur bilis, kopi dan roti kaya!
Jam 7 malam sampai KLIA dan kembali to Pulau Pinang.

Nota: Aktiviti lain yang boleh buat antaranya hiking di Pulau Besar, trip satu hari  ke Pulau Rawa dan hiking (pandai-pandai la hampa deal dengan abang bot tu. Muka garang tapi dalam hati ada taman).

Baca: Tip Percutian Ke Pulau Mabul, Sabah Secara Bajet. Awesome!

Baca lagi: Itinerari 3 Hari 2 Malam Ke Pulau Perhentian Kecil Di Terengganu Dengan Bajet RM200


Itinerari 3 Hari Ke Pulau Boracay, Filipina Dengan Kos RM350 Sahaja

Saya nak kongsikan itinerari trip bajet ke Boracay Island, Filipina. Total hangus hanya RM350 sahaja selama 3 hari 2 malam.

Ok. Trip ini sangat sesuai bagi orang yang ada kekangan masa dan bajet rendah. Hanya hangus RM350 seorang termasuk penginapan 3 hari 2 malam, pengangkutan pergi dan balik, entrance fee, makan minum, dan aktiviti-aktiviti pulau. TIDAK TERMASUK TIKET KAPAL TERBANG.

Ok, baru-baru ini kami pergi ke Boracay Island pada tarikh 11/8/16 – 13/8/16 . Kami seramai 7 orang. Semuanya adalah kaum adam yang ajet-ajet backpackers.

Untuk pengetahuan semua, sekarang ini musim hujan di sana. Nasib kami sangat baik kerana pada hari aktiviti cuaca agak baik dan tidak hujan.

Kami agak risau juga jika hujan berterusan semasa kami di sana, musnahlah percutian kami nanti. Huhu. Selama 3 hari di sana, hujan turun sekitar jam 6 pagi dan berhenti sebelum jam 9 pagi.

Selepas itu cuaca jadi panas semula dan hujan turun pula pada waktu petang sekitar jam 5 – 7 malam, dan kembali hujan pada jam 12 pagi tetapi sekejap sahaja.

Berdasarkan pada kajian cuaca, musim hujan di Boracay Island berterusan sehingga bulan September. Jadi, kalau korang bercadang untuk pergi ke Boracay pada bulan ini atau bulan depan, berdoa-doalah supaya cuaca baik pada hari aktiviti pulau korang.

10.35 am : Berlepas ke Kalibo dari KLIA2, semestinya terbang dengan AirAsia. Kami dapat tiket murah-murah je. Hehehe.

Korang kena la selalu alert dengan promo Air Asia. Baru-baru ini AirAsia ada buat tiket promo ke Boracay hanya RM150 return.

Sebab itulah waktu kami pergi ramai warganegara Malaysia terbang ke Boracay. Kemungkinan sebab promo tersebut agaknya.

Perjalanan ke sana mengambil masa 4 jam. Aku tidak beli pun meal dalam flight, sebab aku dah melantak nasi lemak pagi tu sebelum depart. Jimat dah di situ.

2.40 pm : Selamat tiba di Airport Antarabangsa Kalibo, semasa landing tu, kiri kanan sawah padi hijau terbentang, sangat cantik dan sangat sejuk mata memandang, dalam hati aku kata ini kedah ka kalibo? Hahaha tapi memang serius lawa.

Turun dari kapal, kami kena masuk untuk pemeriksaan imegresen, korang kena isi 2 borang imegresen, borang tersebut beri kepada pegawai imegresen..

Selesai urusan dalam airport, kami terus keluar dan di depan airport tu. Ramai tour guide datang mempromosikan perkhidmatan dan pakej mereka.

Majoriti perkhidmatan mereka adalah penghantaran ke Jetty Caticlan menaiki van serta bot ke Boracay Island.

Semua harga mereka tawarkan sama sahaja, iaitu 250 Peso per pax untuk van & bot.

Kami ini masing-masing kaki kecek, kami tawar menawar sampai la dia kasi 200 Peso per person untuk van & bot. Ok kami pun deal, jadi dalam van tu kami 7 orang sahaja. Dah macam private van.

3.30 pm : Menaiki van menuju ke Jetty Caticlan. Perjalanan ke jetty tersebut mengambil masa 1 jam 30 minit.

Jika tiada kesesakkan lalulintas hanya 1 jam dah boleh sampai dah. Keadaan van kami naik tu sangat selesa, aircond sejuk, kerusi lembut dan empuk, radio sedap di dengar walaupun lagu Filipina.

Sepanjang perjalanan kami tidak tidur sebab sudah puas tidur dalam flight tadi hahha.

Lagipun rugi la kalau korang tidur sebab sepanjang perjalanan menuju ke jetty korang boleh tengok suasana pekan Kkalibo dan telatah orang-orang di sana.

Banyak tricycle mundar mandir dan polis trafik depa bukan seperti di Malaysia. Depa pakai baju macam coach bola. Sempoi kot.

5.00 pm : Tiba di Jetty Caticlan, kami dibawa oleh tour guide kami brader Junnil. Sebelum naik bot, kami kena bayar Enviroment Fee 75 Peso per pax dan Terminal Fee 25 Peso per pax. Bayar dua-dua fee tersebut pada satu kaunter sahaja. Selesai buat bayaran terus kami naik bot.

5.30 pm : Naik boat dari Jetty Caticlan ke Jetty Boracay Island. Hanya 5-10 minit sahaja dah sampai.

Sampai di Jetty Boracay, brader junnil mencari tricyle untuk kami pergi ke tempat penginapan kami di station 2 iaitu Boarding House Boracay.

Tricycle kami naik memang sesuai untuk 7 orang, 200 Peso per tricycle. Bahagi 7 jadi sorang hanya 28 Peso sahaja. Kalau korang datang berdua ada juga tricycle untuk 2 penumpang.

Perjalanan dari Jetty Boracay ke tempat penginapan kami hanya mengambil masa 10-15 minit sahaja.

6.00 pm : Tiba di Boarding House Boracay. Sebenarnya kami hanya booking mulut sahaja sebelum ini sebab aku deal dengan owner Homestay ini di Facebook page dia (Boarding House Boracay).

Aku cakap kami nak walk in, tidak mahu buat bayaran deposit. Korang pun boleh sahaja datang walk in sebab di sini banyak hotel bajet, homestay murah-murah.

Dijadikan cerita, nasib baik ada bilik yang muat 7 orang. Hehhe. Harga bilik 4470 Peso sahaja untuk 2 malam termasuk sarapan dan makan malam.

Jadi, sorang jatuh 640 Peso sahaja (RM60 sorang). Murah la kan sebab termasuk makan pagi dan malam.

Keadaan bilik agak selesa, walaupun agak padat tapi kami tidak kisah pun. Kemudahan dalam bilik tersebut ada 2 katil double decker, 1 katil queen dan 1 sofa panjang. Muat-muat la kami 7 orang.Huhu.

Juga dilengkapi dengan aircond, kipas, TV LCD, bilik air dan tandas, shower, tuala 7 helai, sinki, peti ais dan almari baju. Berhadapan pintu bilik kami juga disediakan kerusi dan meja kayu untuk bersantai.

Staff homestay juga sangat peramah.  Cakap ja nak apa, diorang kasi servis baik punya. Senyuman tidak lokek di bibir mereka. Boleh jatuh hati weh.

8.00 pm : Waktu malam, depa mai hantar makanan dan letak di meja depan bilik kami. Menu nasi putih, ayam masak kicap dan air masak. Kicap agak masin sedikit. Tapi tidak mengapa, semua benda boleh jadi sedap kalau dah lapar kan.

9.00 pm : Malam tu kami hanya berjalan-jalan tepi pantai, D’Mall nama tempat tersebut. Hanya 5-10 minit sahaja berjalan kaki dari homestay kami.

Night life kat situ sangat-sangat meriah sekali. Sepanjang pantai tu berderet restoran makan, kedai cenderahati, night club, live band dan macam-macam ada, memang meriah sangat.

Dan juga terkejut sebab ramai geng-geng k-pop kat sini. Semua muka sama ja, Korea kan. Paham-paham je la.

Kami lepak-lepak minum sambil layan live band kat situ serta cuci mata melihat karenah dan telatah pengunjung di situ. Be careful, bapok pun banyak juga. Jangan sampai depa tarik tangan korang.

12 am : Kami balik ke homestay kami semula, tidur rehatkan diri untuk bersiap sedia aktiviti esok.

Van & Bot : 200 Peso
Enviroment Fee : 25 Peso
Terminal Fee : 75 Peso
Tricycle : 28 Peso
Boarding House Boracay : 640 Peso

Baca: 33 Tip Penting Jika Anda Travel Ke Pulau Boracay, Filipina

6.00 am : Waktu ni hari memang dah terang benderang. Macam waktu di Sabah. Pagi itu hujan membasahi bumi Boracay, dalam hati memang tengah risau jika hujan tidak berhenti.

7.30 am : Sarapan disediakan oleh staff homestay. Menu nasi putih, telur mata dan sosej tapi kuah tiada. Bayangkan makan nasi macam itu sahaja weh. Masa ini hujan masih belum berhenti lagi. Berhuhuu la kami semua.

8.30 am : Alhamdulillah, hujan sudahpun berhenti, sudah nampak matahari, dengan perasaan lega dan bersyukur kami mula bersiap-siap untuk aktiviti pulau.

Sebelum itu, kami hendak bayar duit penginapan, tetapi owner itu cakap duit Peso itu duit lama, diorang tak ambik kiranya duit lama bagi diorang memang tidak laku, pelik betul, kalau dekat Malaysia duit lama la berebut-rebut orang nak tetapi di sini sebaliknya berlaku.

Owner suruh kami pergi tukar duit lama tersebut di bank yang berdekatan selepas aktiviti pulau nanti.

9.00 am : Bermulanya aktiviti Island Hoping (snorkling di Crocodile Island, Cliff Jumping di Magic Island, Crystal Cove, dan Parasailing).

Semua aktiviti ini kami bayar 1800 Peso sahaja seorang termasuk bot dan makan tengahari. Tak termasuk entrance Fee di Magic Island dan Crystal Cove.

Kami bermula dengan aktiviti Snorkling di Crocodile Island. Sewa alatan snorkling 50 Peso seorang.

Semasa snorkling arus ombak agak deras, sebab selam je timbul-timbul dah jauh dari bot.

Kami diberi roti untuk beri makan keoada ikan semasa snorkling. Ikan-ikan di situ tak ada lah besar-besar sangat. Ikan nemo pun boleh tahan banyaknya. Air laut tidak sejernih pulau-pulau terkenal yang lain.

Rating untuk snorkling aku bagi 3/5 bintang. Oh ya, sekitar kawasan snorkling ni ada ranger yang menjaga. Kena bayar pada ranger tu selepas habis bersnorkling iaitu 20 Peso seorang.

10.00 am : Selepas snorkling, kami ke Magic Island untuk Cliff Jumping. Entrance fee, seorang 150 Peso.

Di sini korang boleh lompat atas titian yang disediakan, bermula dari ketinggian 3m, selepas itu 5m, 7m,

9m dan paling tinggi adalah 10 meter. Air laut bawah tu memang dalam, tidak nampak dasarnya.

12.00 pm : Kami menuju ke Crystal Cove pula, dekat sahaja dengan Magic Island. Dalam 5 minit sahaja sudah sampai.

Di Crystal Cove ini kami hanya ambil gambar di pintu gerbang Crystal Cove sahaja kerana kalau hendak masuk kena bayar entrance fee iaitu 200 Peso seorang.

Sebenarnya kami ingat pakej kami ini termasuk duit tiket, rupa-rupanya tidak. Itulah sebab kami tidak mahu masuk Crystal Cove tersebut kerana kami tidak mahu keluarkan lagi duit.

Nampak tak betapa kedekutnya kami, lagipun di Crystal Cove hanya berjalan menikmati keindahan gua dalam tu.

Kami semua ini bukan jenis hipster mahupun ravers nak bergambar-gambar bagai, hahha (padahal rasa menyesal juga tak masuk dalam Crystal Cove tersebut).

12.15 pm : Kami terus kembali ke tempat mula-mula kami naik bot untuk aktiviti parasailing pula. Aktiviti yang paling kami nanti-nantikan.

Setibanya kami di pantai tersebut, kami naik bot company Milky dan mereka bawa kami ke tempat persinggahan parasailing.

Selepas itu, kami kena naik boat parasailing itulah. Dibawanya kami di tengah-tengah lautan, dan bermulalah aktiviti parasailing dengan 2 orang dahulu. Satu sesi around 15-20 minit dan seterusnya.

Memang terbaik wa cakap lu parasailing ini. Memang gayat gila. Dari atas nampak kecil saja bot kami naik tu. Sekali angin tiup, terhuyang hayang kami dibuatnya di atas tu. Kecut perut juga la.

Anyway memang best parasailing ini, korang wajib cuba tau bila datang sini.

2.00 pm : Tiba di pantai station 3 semula, kami bergegas pergi ke bank yang berdekatan untuk menukat duit lama kepada duit baru.

Selepas itu kami balik ke homestay kami semula untuk beristirehat.

8.00 pm : Dinner time. Menu makan malam kami malam itu ayam masak kurma dan nasi putih. Menu kali ini rasanya sedap.

Lepas dinner kami berjalan kaki ke D’Mall untuk membeli ole-ole bawa balik Malaysia.

Total hangus hari ke 2 :
Island hoping dan parasailing with private boat and lunch : 1800 Peso
Alatan snorkling : 50 Peso
Charge snorkling ranger : 20 Peso
Entrance fee cliff jumping : 150 Peso

8.00 am : Sarapan menu nasi putih, telur mata, sosej dan air masak.

8.30 am : Bersiap-siap untuk check out homestay.

9.00 am : Naik tricycle dari homestay kami ke jetty Boracay. 200 Peso per tricycle. Muatan untuk 7 orang kami. Jadi seorang kongsi 28 Peso untuk tricycle.
Perjalanan sepertimana kami datang sebelum ini.

9.30 am : Sampai di jetty Boracay. Kami bayar untuk bot dan van sekaligus iaitu 200 Peso per person. Dan bayar enviroment fee 25 Peso dan terminal fee 75 Peso.

12.00 pm : Tiba di Kalibo Airport. Oh ya. Yang bawa lighter, korang kena serahkan pada pegawai imegresen. Lighter not allowed, also mineral water. Kemudian check in flight.

Selepas itu, kena beratur pula ke kaunter bayaran airport tax 700 Peso.

Tricycle : 28 Peso
Van & boat : 200 Peso
Enviroment fee : 25 Peso
Terminal fee : 75 Peso
Airport tax : 700 Peso

Total hangus selama 3 hari : 4016 Peso (RM347).

Baca lagi: 15 Aktiviti Menarik Yang Mesti Anda Lakukan Jika Bercuti Ke Pulau Boracay, Filipina


Itinerari 3 Hari 2 Malam Ke Pulau Perhentian Kecil Di Terengganu Dengan Bajet RM200

Bajet trip ke Pantai Long, Pulau Perhentian Kecil. Bajet bawah Rm200 sahaja selama 3 hari 2 malam. Saya walk in, tak book apa-apa pun.

1. Sampai jetty pukul 9am. Parking kereta RM7/hari.

3. Cari tempat tinggal di Long Beach, Perhentian Kecil. Jumpa Awatif camping site. Rm30/hari untuk 1 khemah. Khemah disediakan. Boleh share 2 orang. Camping site ni sumpah best. Tepi pantai, angin kuat gila, tandas bersih, tempat makan sebelah, tokey mesra alam.

4. Dalam petang sikit, jungle trekking ke windmill, laluan dia kat belakang camping site ni je. Ta payah nk jalan jauh-jauh, tak payah ambikk takesi air. Perjalanan dalam 30minit nak sampai puncak.

5. Kita orang jungle trekking dari Long Beach ke windmill. Dari windmill pergi romantic beach (30 minit, curam gila jalan dia). Sebab dah penat sangat nk patah balik, panggil je bot-bot yang ada kat situ. Upah seikhlas hati sebab dorang bukan teksi. Dia hantar ke coral beach dan jalan kaki dalam 10 minit tembus ke Long Beach belah hujung 1 lagi. Nah. Hampir 1 pulau pusing.

6. Makan malam maggi cup, roti sapu tuna, air mineral.

1. Long trip snorkeling melalui di Chill Out Cafe RM30. Ada 5 point. Termasuk life jacket, mask, snorkeling.

2. Kalau rasa jenis cepat mabuk, takut masuk air, dicadangkan ambik 3 point je. Membazir nanti. Sebab dah last-last korang pening, duduk atas bot je tak turun-turun.

3. Lepas habis 3 point, akan berhenti untuk makan tengahari kat perkampungan nelayan. Tapi sebab lama sangat main air,  tak lalu pun nak telan nasi sebab rasa loya,pening,migrain, nak termuntah semua ada.

4. Cukup sekadar minum air dengan makanan ringan-ringan.

5. Makna makam dalam lingkungan harga RM20. Saya makan nasi goreng seafood  RM10 dan air laici RM4

2. Message nombor kat tiket bot bagitau berapa orang nak balik dan ambik kat mana. Selalunya ramai akan balik pukul 12 tengahari.

Baca: Tip Percutian Bajet Ke Pulau Perhentian, Terengganu

1. Return boat – RM60 (harga asal RM70, tapi boleh mintak kurang)
2. Marine park – RM5
3. Camping – RM30/hari (kongsi 2 orang so jadi RM15 untuk 1 malam di Awatif Camping)
4. Snorkeling 5 point – RM30 di Chill Out Cafe
5. Wind mill jalan kaki dengan cara jungle trekking je
6. Makan RM20 per hidangan

TOTAL – baru 100 lebih. Lagi mewah makan, lagi mahal la bajetnya.

Baca lagi: Ini Bukan Luar Negara, Tetapi Bukit Keluang, Besut Yang Menggamit Rasa


5 Pemain Bola Sepak Professional Yang Menyarung Pakaian Tradisional Di Majlis Anugerah Antarabangsa

Bila Mohd Faiz Subri berhasrat nak pakai ‘baju melayu siap bertanjak’ di Anugerah Puskas 2016, punyalah banyak reaksi negatif daripada netizen yang tak berpuas hati dengan hasrat Faiz Subri tersebut.

Berikut saya senaraikan beberapa orang pemain bola sepak yang rilek sahaja pakai baju yang mereka nak pakai sewaktu terima anugerah bola sepak.

Gambar pertama ialah gambar Yaya Toure pemain Manchester City ketika menerima The Glo CAF Awards. Nampak tak betapa berwarna-warninya baju dia.

Gambar kedua ialah gambar striker Ivory Coast Didier Drogba posing bersama trofi setelah dianugerahkan ‘African Footballer of the Year’ oleh Konfederasi Bola Sepak African(CAF) pada tahun 2006.

Gambar ketiga ialah gambar Homare Sawa dari Jepun yang memenangi ‘FIFA Women’s World Player Of The Year’ pada tahun 2011.

Gambar keempat ialah penyerang Mali iaitu Frederic Kanoute yang selamba berjubah ketika dinamakan sebagai ‘African Player of the Year’ pada tahun 2007.

Dan gambar terakhir ialah gambar Pierre-Emerick Aubameyang yang hanya pakai t-shirt ketika menerima anugerah ‘African Footballer of the Year’ kerana kehilangan begnya.

Ada orang kata yang pemain-pemain bola kat atas ni kebanyakkannya dari Afrika tapi persoalan saya ialah adakah award dari Confederation of African Football (yang bernaung di bawah FIFA) mempunyai dress code yang berbeza dengan award FIFA yang lain?

Jadi biarlah Faiz Subri nak pakai baju apapun. Daripada satu sudut positif, kita nampak pakaian Faiz akan mempromosikan budaya Malaysia di mata dunia.

Buat Faiz Subri, pekakkan je telinga. Sebahagian orang kita ni memang macam tin kosong je, banyak bunyi tapi hakikatnya tak menyumbang apa pun.

Menang atau tidak itu cerita nombor dua. Apa yang paling penting ialah anda telah membawa nama Malaysia mengharum ke persada dunia!


Itinerari 9 Hari Kembara Solo Fedtri Yahya Ke 6 Negara Balkan

Kembara aku kali ini berkonsepkan R&R – Redah dan Redha sebab terlalu sibuk dan masa yang terhad tetapi alang-alang dah sampai Balkan, cuba ‘tapau’ mana yang mampu. Bosnia skip sebab dah sampai dulu.

Aku betul-betul minimakan beg dengan pakaian dan barang-barang yang ringan. Total berat tak sampai 6 kg. Tak ada sebarang bekalan makanan. Senang nak kejar flight sebab tak perlu checkin luggage. Cuaca ok, boleh ulang pakai baju.

Total 8 penerbangan sebab transit di Abu Dhabi. 2 kali naik bas. 6 negara Balkan.

22 September 2017
KL – Abu Dhabi – Istanbul. Sampai di Istanbul jam 1 tengahari. Next flight jam 4:30 petang tapi bukan connecting flight. Kena keluar cop passport dulu kemudian check in Air Serbia. Berkejarlah jugak.

Di Istanbul tak boleh web checkin untuk Air Serbia, tu yang kena ke kaunter. Rupanya Air Serbia tutup operasi di Istanbul. Jadi naik airline partner, Atlas Global. Bagus servis Atlas Global.

Highlight kali ni adalah Belgrade sebab yang lain orang dah biasa masuk.

Aku takut dan teruja nak masuk ke Serbia disebabkan sejarah silam Serbs bunuh ramai orang Islam. Dan di tahun ni saja baru mereka bagi setahun tanpa visa untuk rakyat Malaysia. Alhamdulilllah. Semuanya dipermudahkan.

Imigresen tak tanya apa satu. Macam angguk-angguk,”oh, Malaysia…” (sambil senyum). Persepsi aku juga mula berubah, tuan rumah apartment (Duga Apartment) di Belgrade bukan main peramah. Apartment ini tepi sungai. Pagi dan petang ramai orang beriadah.

Semua yang aku jumpa, English speaking & very helpful. Bila tanya direction, semua kalau boleh nak tolong sampai kita jumpa tempat tu. “Don’t worry, you just follow me.” Nak ke pusat bandar dalam 10 minit naik bas.

Belgrade kota Balkan terbesar. Tak sempatlah nak cover semua kan. Tapi aku jenis memang tak keluar malam. Disebabkan travel sorang-sorang, tak ada siapa nak pertikai atau marah. Mat Salleh semua kata Belgrade is the best place to party.

Seharian jalan kaki di kawasan tarikan utama pelancongan. Mudah. Berdekatan. Tapi paling nak tengok ialah masjid. Sebab ada satu saja masjid utama. Satu lagi masjid dah diruntuhkan sebab katanya dibina tanpa permit.

Kita patut beri sokongan kepada Muslim di sini. Ramai yang dah ‘lari’ masa perang dulu. Muzium dan galeri pun banyak kat sini. Kalau nak restoran halal, ada di sebelah masjid. Restoran Pokemon. Sehari suntuk boleh explore tempat menarik di sini. Di hujung minggu banyak showcase. Republic Square tu dekat je dengan masjid. Kota lama pun dekat.

24 – 26 September 2017
Terbang dengan Air Serbia ke Zagreb.
Paling nak cari: Museum of broken relationship
Menginap di Arts Room (tempah di booking.com). 100m je dari stesen bas utama.

26 – 27 September
Ljubljana, Slovenia.
Naik Flix Bus. Kena cop passport. Slovenia dalam EU tapi bukan Schengen. Jadi kenalah turun naik bas untuk formaliti. Cantik pemandangan di sepanjang jalan. Aku suka Ljubljana. Convenient size and so green. Tinggal di Apartment Vega (tempah di booking.com).

Baca: 15 Tip Penting Yang Wajar Diambil Tahu Sebelum Mengembara Ke Negara Balkan

27 September 2017
Terbang dengan Adria Airways ke Pristina. Naik bas no 28 ke airport. Memang bersih dan indah Slovenia ni. Adria Airways walau kecik, ada on air entertainment. Merupakan budget airline.

Menyesal tak berlama-lama di Kosovo. Memang ‘mundur’ berbanding negara Eropah lain tapi aku suka. 99% Muslim. Orang baik-baik. Masjid sana-sini. Tak sempat ke Prizren huhu. Kena datang lagi ni.

Aku menginap di Apollonia Hotel. Rasanya aku sorang je kat hotel ni, tak jumpa tetamu lain. Tenang sekali. Nasib sekejap je blackout. Waktu malam pulak tu.

28 September 2017
Bas ke Skopje, Macedonia. 2 jam sampai. Imigresen pun mudah. Hujan.
Setakat berkunjung ke landmark utama. Sejuk. Lebih enak menikmati keselesaan Ibis Hotel City Centre. Betul-betul dekat dengan monumen-monumen penting Skopje.

29 September 2017
Terbang dengan Pegasus Airlines ke Istanbul, turun di Sabiha Airport. Sempat jamak di airport sebab hari Jumaat, dah tau jalan jam. Bas melintasi jambatan pemisah Turki Asia dan Turki Eropah dengan aman. Nasib flight tak delay.

Di Istanbul, baru cadang nak beranakkan beg dengan shopping. Terima kasih Aku dan Istanbul, pemuda yang berhijrah ke Turki untuk membina cabaran hidup. Turki kan ada 81 negeri. Datang 20 kali pun belum tentu habis nak jelajah. Sebahagian Istanbul adalah Balkan.

Oklah. Lebih kurang catatannya. Tunggu buku aku keluar, Kembara Puitis Fedtri Yahya ke 50 negara.

Baca lagi: Lihat Kesan Perang Sewaktu Travel Ke Bosnia Mengajar Saya Perkara Mahal Tentang Hidup


Itinerari Bajet 4 Hari 3 Malam Ke Acheh Indonesia

Alhamdulillah. Dapat melawat Banda Acheh dan berkesempatan ke Pulau Weh, Indonesia. Trip 4h3m dengan bajet RM650/seorang termasuk flight tiket return.

Bajet trip ke Banda Aceh, Pulau Weh / Sabang. 4 hari 3 malam. Walk in,  tak book apa-apa pun.

1. Tiket flight Return KLIA2 – Banda Aceh(1 person) (RM130)
2. Ambil kijang dan driver pusing-pusing Banda Aceh tempat peninggalan tsunami – 4 orang – 400,000RP (RM117)
3. Return ferry lambat Jetty Banda Aceh ke Sabang – 120,000RP (RM35)
4. Return Jetty Sabang ke Penginapan di Pulau Weh naik becak (2 orang) – 100,000RP (RM29).
5. Hotel di pulau (2 malam / 1 bilik 2 orang) – 570,000RP (RM167)
6. Hotel di Banda Aceh (1 malam /1 bilik 2 orang) – 300,000RP (RM88)
7. Snorkeling di Iboih (2 orang) – 445,000RP (RM130) termasuk pemandu, transfer boat, alatan snorkeling, kamera dalam air.
8. Jalan-jalan kat Sabang sewa kijang / jeep / 4WD (5 orang) – 400,000RP (RM117)

1. Sampai jeti pukul 9am.
2. Ambil kijang sekali driver bawa pusing Banda Aceh melawat tempat-tempat peninggalan tsunami:
• Museum Tsunami
• Kuburan Massal
• PLTD Apong
• Masjid Baitulrahman
• Masjid Baitulrahim
• Kapal Atas Rumah
• Pantai Longak
• Rumah Aceh
• Pasar Aceh
• Mi Razali
• Pantai Pasir Putih

Mana-mana yang tak sempat buat pada hari pertama, kami lakukan pada hari ke-3 selepas balik dari Pulau Weh.

Makan tengahari dan terus ke jeti. Feri akan bergerak ke Sabang jam 1.30 petang. Ada 2 jenis feri. Feri cepat dan feri lambat. Feri cepat tu mahal sikit la sebab 45 minit je nak sampai pulau. Kalau feri lambat 1 jam 30 minit baru sampai.

3. Bila dah sampai pulau, ambil becak bawa dari jeti Sabang ke tempat penginapan. Tepi pantai. Cari bilik. Check in
4. Sebelum check in, kena tunjuk kad kawin dulu. Kat Aceh ni undang-undang agama lebih di ketat selepas kejadian tsunami dulu. Rehat.

1. Lepas sarapan bergerak naik kijang dengan driver bawa jalan-jalan kat pulau. Dari satu tempat ke satu tempat memang jauh. Jadi boleh sewa motor atau ambil kereta je. Macam kami 4 orang, jadi kami ambil kereta je. Tempat yang di tuju adalah :
• Gua Sarang
• Sumur Tiga
• Benteng Japang
• Zero KM

Adalah 2 ke 3 tempat lagi singgah masa on the way tu. Tapi dah lupa nama tempat tu.

2. Balik penginapan dah petang, rehat. Untuk makan tengahari dan makan malam kami makan kat sekitar penginapan sebab banyak kedai makan kat situ. Kat tepi-tepi pantai je.

Baca: Anda Pasti Tak Sabar Mahu Ke Indonesia Selepas Melihat Perkara Menarik Ini

2. Bersedia nak pergi snorkeling kat Iboih. Kami snorkeling kejap je. Sebab dah siap-siap nak balik petang tu. Kalau ikutkan boleh pergi snorkeling yang kat dalam laut ada kereta lah motor lah macam-macam.

Kami tak sempat pergi situ. Dinasihatkan siapa-siapa nak pergi snorkeling lebih baik pergi hari biasa sebab di hujung minggu penuh dengan orang-orang tempatan kat sana. Dia orang pun baru nak explore pulau tu.

3. Balik bilik siap-siap ke jeti nak ke Banda Aceh semula.

4. Check in kat hotel Banda Aceh. Malam keluar jalan-jalan pergi Pasar Aceh beli souvenir sikit-sikit.

1. Pukul 7 dah ada kat airport sebab flight ke KLIA2 pagi.

Baca lagi: 10 Tip Berjimat Ketika Travel Di Lombok, Indonesia


Itinerari Bajet Ke Koh Lipe 4 Hari 3 Malam Dengan Cara Memandu Dari Wang Kelian

Berikut saya kongsikan itinerari dan juga tips sewaktu trip ke Koh Lipe dengan cara memandu sendiri bermula dari Wang Kelian.

Route: Wang Kelian – Pak Bara – Koh Lipe – Koh Adang – Koh Lipe – Pak Bara – Wang Kelian

Insurans kereta selama 9 hari = Rm23.50. Buat di Kedai Runcit Lima Enam berhadapan Pasaraya Cmart Changlun. Boleh hubungi: 019-3113935.

1. Wang Kelian – Pak Bara (pandu kereta lebih kurang 1 jam)

Parking kereta di Pak Bara = 100 baht/malam. Boleh juga parking di tempat free tapi keselamatan tidak dijamin.

2. Beli Happy Tourist Sim = 299 baht (free 7 day, 1.5GB at max speed, 100 baht credit).

Tips: Kongsi dengan kawan-kawan untuk beli 1 sim card, kemudian buat hotspot. Semua boleh guna internet.

3. Pak Bara – Koh Lipe = 650 Baht (sehala) dan 1200 Baht (pergi balik).

Tips: Jangan terpedaya dengan pakej ini. Beli tiket pergi sahaja. Nanti nak balik beli tiket di Walking Street. Baru 500 Baht.

4. Bot dari Pak Bara ke Koh Lipe departure pukul 11.30am dan 2.30pm waktu Thailand (masa di Thailand lambat 1 jam dari waktu di Malaysia)

National Park Entrance fee = 200 Baht (adult).

5. Tips: Simpan tiket National Park entrance sepanjang berada di pulau. Kalau pihak National Park buat pemeriksaan, kena bayar semula kalau tiket hilang.

6. Boat dari National Park Enterance – Koh Lipe = 50 Baht

7. Tapak khemah di Sunset Beach = 200 Baht/malam (bawak khemah sendiri). Cari Captain Bob di Sunset Camping.

8. Boleh juga kalau nak check-in bilik, hotel, chalet dll di sepanjang Sunset beach, Sunrise beach atau Pattaya beach. Jalan kaki sahaja untuk sampai ke 3 beach tersebut.

9. Makanan/minuman boleh dibeli di sepanjang walking street (sepinggan nasi goreng lebih kurang 150 Baht) Terlalu banyak anjing di Koh Lipe.

Baca: Masih Belajar Tapi Nak Travel? Ini 5 Cara Jana Pendapatan Sampingan Sebagai Pelajar

1. Plankton Trips = 750 Baht. Termasuk masks, snorkel, fins, soft drink, dinner, fruits, guide & insurance (Snorkelling di Jabang, Hin-Ngam, Yang & Adang Beach)

2. Siapa yang dah selalu snorkeling tapi tak pernah tengok plankton lagi, boleh cuba trip ni. Pengalaman baru snorkelling di waktu malam sambil tengok plankton keluarkan cahaya.

1. Koh Lipe – Koh Adang = 100 Baht (long tail boat)

3. Adang camping fee = 10 Baht/malam (bawak khemah sendiri)

4. Tips: Majority Koh Adang adalah kawasan berbukit. Tak ramai orang di pulau ini. Hanya terdapat 1 kedai makan (makanan lebih murah berbanding di Koh Lipe).

5. Aktiviti yang boleh dijalankan di sini adalah camping, mandi waterfall (kalau musim hujan) & hiking Chado Cliff.

6. Kalau nak sewa long tail boat atau nak snorkeling dengan pakej murah kat sini. Boleh Hubungi Captain Yut: 081-6098610.

1. Koh Adang – Koh Lipe = 100 Baht (speedboat)

2. Koh Lipe – Pak Bara = 500 Bath (beli di walking street)

3. Boat pukul 9.30am dan 1.30pm waktu Thailand.

4. Tips: Untuk pulang ke Pak Bara, perlu naik boat dari Koh Lipe. Tak ada boat dari Koh Adang ke Pak Bara.

Baca lagi: 8 Destinasi Menarik Dengan Harga Bajet Yang Boleh Dikunjungi Di Thailand


Itinerari Bajet Ke Paris, Brussels Dan Amsterdam Selama 7 Hari Dengan Bajet RM1500

Ramai kawan-kawan kita sudah ke Paris, tinggal kita sahaja masih tak pergi pergi. Bila tengok duit tabung hari-hari pun masih tidak cukup-cukup. Maklumlah kawan ke Paris semua berhabis paling kurang pun RM5K.

Jangan risau, jom cuba sendiri D.I.Y ke Paris- Brussels – Amsterdam selama 7 hari solid kurang dari RM1500 (TIDAK TERMASUK TIKET PENERBANGAN).

Kalau ada kawan kirim souvenir dengan air liur nanti balik bagi lah air liur dekat dia (gurau je). Tak percaya boleh cuba ni!

Dari CDG airport ke City centre naik easybus. Kalu naik RER harga lebih kurang 9euro
Beli tiket train ( 10 tiket) , Kebanyakkan tempat-tempat menarik di sekitar Paris boleh berjalan kaki. Jadi saya rasa lebih untung beli 10 tiket berbanding daily pass.
Check in hotel Young Hostel untuk 1 malam.
Hari pertama, masih jetlag, so pergi la ke Eiffel Tower, Notre Dame, Arch De Triomphe, Lourve Museum, Moulin Rouge
Makan masak la bawak banyak bayak rempah dari Malaysia

Easybus (3.99 Euro)
10 tiket (12 Euro)
Hostel (33 Euro)
JUMLAH 49 Euro (RM220)

Bangun awal pagi start ke Arc De Triomphe, Trocadero, Opera Gardier,
Balik hostel masak , and check out.
Teruskan aktiviti ke Champ de Mars, Champs Elysses dan lain lain .
Malam , makan di Restoran Turki.
Naik bas Megabus ke Brussels. (Megabus bagi saya amat murah pastikan anda menempah tiket 2 bulan sebelum untuk mendapat harga yang murah

Makan malam (7 Euro)
Bas ke Brussels (4 Euro)
JUMLAH 11 Euro (RM50)

Di Brussels, sampai awal pagi , check in hostel Brxx 5 Hostel selama 2 malam
Aktiviti di Brussels Brussels Stock Exchange , Bij Chez Papy, Statute of Everradt, Maneken Pis, Museum of Choclate, Mary at the church .
Makan masak sendiri nasi goreng
Kalau ada duit lebih beli cuba waffle dan juga mussel.

Hostel 2 malam (40 Euro)
5 pass bas ( 8 Euro)
JUMLAH 48 Euro (RM215)

Aktiviti di Brussels seperti ke Atomium, Grand Palace dan lain lain
Kalau ada masa boleh ke Bruges, Antwerp
Beli stok makanan

Baca: Itinerari Travel 6 Hari Di Jepun Dengan Total Bajet RM1700 Sahaja

Bertolak ke Amsterdam menggunakan Megabus
Check in hostel the White Tulip terletak di area Red Light District
Aktiviti di kawasan City Dam Square (muzium), Oude Kerk, Amsterdam Canal, Begijnhof,Leidseplein

Hostel 2 Malam (45 Euro)
Megabus dari Brussels ke Amsterdam (4 Euro)
JUMLAH 49 Euro (RM220)

Lawatan ke Kincir angin Zaanse Schans naik keretapi berhenti di Korg Zaandijk
Balik pukul 5 petang

Check out , flight malam balik ke Kuala Lumpur
Trip seharian ke Volendram, Edam ,beli day pass
Keretapi ke Schipol

24 pass (7.5 Euro)
Tiket ke airport (5.2 Euro)
JUMLAH 12.7 Euro (RM50)

JADI, secara kasarnya jumlah perbelanjaan selama 7 hari solid adalah RM854 + RM500 (souvenir) = RM1354

Baca lagi: Tip Kembara Dan Itinerari Ke 12 Negara Balkan Dengan Bajet RM3K Selama 32 Hari


Itinerari Bajet Untuk Trip 4 Hari 3 Malam Ke Koh Lipe, Thailand

Nota Editor: Itinerari bajet untuk trip 4 hari 3 malam ke Koh Lipe beserta gambar menarik ini telah dikongsikan oleh Imran Idris yang telah bercuti ke Koh Lipe baru-baru ini. Semoga ia dapat dijadikan rujukan buat anda yang mahu bercuti ke sana.

Nak pi Maldives tu memang abam tak tak mampu la sebab kita ni jenis backpackers sengkek maka pergi Koh Lipe saja la. Depa kata ala-ala Maldives.

Tapi bagi saya Sabah lagi heaven dari segi kejernihan air laut and white beachnya terutamanya di Gusungan Island – Mabul Island – Maiga Island – Bodgaya Island – Bohey Dulang.

Cuma kat sini nak lepak layan sunset, sunrise dan angin laut tepi pantai memang awesome!! Hotel tepi laut gitew sesepoi bahasa sambil layan air nyiok!

Baca: Tip Bercuti Ke Pulau Mabul, Sabah Secara Bajet

Di sebabkan cek orang Penang maka dari Penang ambik van saja.

Dari Komtar/Sg Nibong/Seberang Jaya – Hatyai – Pakbara ( Van) + Pakbara – Koh Lipe ( feri) : RM 240 return ticket. Maknanya RM120 Sahaja sehala!

Perjalanan ambil masa dalam 8-9 jam, bergantung pada nak beratur panjang ke tak di sempadan. Bagi yang dari KL ada banyak way to reach Koh Lipe:
1. Fly ke Langkawi then ambik feri terus masuk ke Koh Lipe
2. Fly /Bus/ Train ke Penang dan naik van macam saya buat
3. Bus/ Train ke Hatyai dan pastu ke Pakbara (Van) + Pakbara – Kohlipe (feri)

Di sini bagi saya selamat untuk yang nak bawa keluarga sebab tal la sosial sangat macam Phuket dan scam pun tak ada disini.

Hotel kat sana banyak ja yang murah range dalam 800bath (untuk private room) dan 400-600bath (untuk hostel).

Makanan halal memang berlambak dan ada saja kedai yang boleh cakap Melayu sebab Koh Lipe ni dibawah area Satun jadi orang Islam ramai sana.

Yang budaya aku paling benci jumpa budak muda Malaysia muka kereknya “wei hang bukan pi New York pun Kuala Lipis ja pun”. Moral of the story senyum-senyum la sikit mana tau esoknya boleh join untuk trip snorkling sekali kan lebih mudah.

Baca: Travel 6 Hari Di Pulau Pinang Dan Bangkok Dengan Bajet RM500

Street food malam dia sempoi gak untuk dilayan contoh korang boleh cuba macam biasa la Aiskrim nyiok, roti canai pisang aka Thai pankek, PhadThai, pulut ayam goreng, green tea, seafood atau BBQ untuk malam.

Ada 1 7Eleven yang beroperasi 24 jam kat sini jangan risau. ATM pun ada ja. Pastikan sudah diaktifkan untuk pengeluaran wang di luar negara siap-siap okey.

Yang best lagi pulau kecil ni dia ada 3 side.

Korang boleh layan semua view kat sini. Semua walking distance dalam 15-20 minit saja. Dan area walking street menjadi jalan utama yang menghubungkan ketiga-tiga side ni.

Aktiviti yang boleh buat bergantung kat korang nak macam mana

1. Island hopping untuk snorkling
2. Diving bagi yang berlesen
3. Hiking Cliff Koh Adang & ke Pirate Waterfall
4. Layan Sunset n Sunrise
5. Lepak tepi pantai sambil baca buku ahahhaa
6. Semestinya la Thai Massage
Disko, Thaigirls show macam tak ada okey.

Disebabkan kita ni jenis Backpackers Penindas aka Sengkek maka lebih kurang macam ni la :
Duit poket + hotel + makan + tour dalam RM600 untuk 4hari 3malam. Jadi korang sempat la rileks-rileks dan jika short trip 3 hari 2 malam pun dah cukup.

Bawa la roti Gardenia dengan peanut butter jadi saraan untuk 4 hari setel dah ahahhaha.

Hotel sebenarnya banyak yang tak ada dalam Agoda atau Booking.com. Korang nak walk in pun ok saja bersepah-sepah.

Itu ja kot yang boleh dikarang untuk panduan korang semua coz kali ini saya tak buat full itineray. Untuk layan lebih banyak gambar dan story pasal my journey jemput sila melawat Instagram saya mrimranidris.

Baca lagi: Tip Kembara Dan Itinerari Ke 12 Negara Balkan Dengan Bajet RM3K Selama 32 Hari

LIKE dan FOLLOW Vocket di Facebook serta Instagram


Itinerari Kami Daki Gunung Rinjani Dari Sembalun Dan Turun Di Jalur Torean

Gunung Rinjani merupakan gunung berapi kedua tertinggi di Indonesia yang terletak di Pulau Lombok. Ketinggian Gunung Rinjani adalah 3,726 meter di atas permukaan laut (mdpl). Ia merupakan gunung kegemaran bagi pendaki-pendaki di seluruh dunia kerana keindahan pemandangannya yang memiliki keluasan sekitar 41,330 hektar.

Pendakian normal untuk ke Gunung Rinjani adalah sekitar 3 hingga 5 hari bergantung kepada trail atau dalam bahasa Indonesia dipangggil ‘jalur’.

Terdapat banyak jalur yang boleh dipilih antaranya:

1. Dari Lombok Utara
(i) Jalur Senaru (laluan komersial)
(ii) Jalur Torean
(iii) Jalur Santong
(iv) Jalur Sambik Elen
(v) Jalur Gumantar
(vi) Jalur Semokan

2. Dari Lombok Timur
(i) Jalur Sembalun (laluan komersial)
(ii) Jalur Timbah Nuh

3. Dari Lombok Tengah
(i) Jalur Benang Setokel

4. Dari Lombok Barat
(i) Jalur Aik Nyet (jarang dipilih kerana jauh)

Ada juga pendaki yang menggabungkan 2 jalur yang berbeza untuk aktiviti pendakian dan penurunan bagi mendapatkan pemandangan yang berbeza contohnya mendaki via Sembalun dan turun via Senaru. Untuk #ProjekRinjani2017 kami memilih untuk mendaki via Sembalun dan turun melalui jalur Torean (jalur rare!) Puas pujuk guide nak dapat jalur ni.

Baca: 7 ‘Hidden Gems’ Unik Yang Berjaya Aku Terokai Sewaktu Travel Di Lombok

Hari Pertama
12.00pm : Tiba di Airport Lombok seterusnya bergerak ke Sembalun Lawang.
4.00pm : Tiba di Sembalun Lawang
5.00pm : Memulakan pendakian dari Sembalun Basecamp (1,150mdpl)
7.00pm : Tiba di Pos 1 (1,500mdpl)
8.00pm : Tiba di Pos 2 (1,800mdpl)

Perjalanan kami bermula sejurus tiba di Airport Lombok dan terus dibawa ke Sembalun Lawang oleh pihak organizer dengan menaiki kereta. Setelah tiba di Sembalun Lawang, kami telah berhenti di Rinjani Information Centre untuk proses pendaftaran dan memohon kebenaran bagi memasuki Taman Nasional Gunung Rinjani.

Pendakian kami bertiga akan diiringi oleh seorang local guide dan seorang porter. Setelah bersiap sedia, kami memulakan aktiviti pendakian bermula dari Sembalun Basecamp.

Permulaan pendakian adalah mudah dengan melalui ladang penduduk kampung dan seterusnya ke kawasan padang rumput atau dipanggil savana. Perjalanan dari basecamp ke Pos 1 adalah selama 2 jam dan dari Pos 1 ke Pos 2 mengambil masa hampir 1 jam. Kami telah berkhemah di Pos 2 sebelum menyambung pendakian pada keesokan hari.

Hari Kedua
8.00am : Memulakan pendakian dari Pos 2
9.00am : Tiba di Pos 3 (1,900mdpl)
2.00pm : Tiba di Plawangan Sembalun Camp Site (2,641mdpl).

Pendakian hari kedua adalah sangat jauh dah mencabar. Trek mencanak naik dan kami perlu melewati 7 bukit sebelum sampai ke Plawangan. Cabaran terbesar adalah di Bukit Penyesalan yang mepunyai tanjakan yang panjang dan seakan-akan tiada penghujung.

Waktu itu nak menyesal pun dah tak berguna. Setelah mendaki hampir 6 jam, kami akhirnya tiba di Plawangan Sembalun Camp Site. Pemandangan adalah sangat cantik dan Danau Segara Anak juga boleh dilihat dari sini.

Hari Ketiga
3.00am : Summit attack!
8.00am : Tiba di puncak Gunung Rinjani (3,726mdpl)
9.00am : Kembali turun ke Plawangan Sembalun Camp Site.
12.00pm : Tiba di Plawangan Sembalun Camp Site untuk makan tengahari dan berkemas untuk turun.
2.00pm : Memulakan perjalanan turun ke Danau Segara Anak.
5.00pm : Tiba di Danau Segara Anak (2,010mdpl)
5.30pm : Mandi di Kolam Air Panas Air Kalaq

Hari ketiga sangat ditunggu-tunggu kerana kami akan buat summit attack menuju ke Puncak Gunung Rinjani. Alhamdulillah cuaca baik walaupun suhu sangat sejuk.

Summit attack kami bermula seawal 3 pagi dan perjalanan menuju ke ‘Puncak Anjani’ merupakan perjalanan yang harus ditempuhi dengan sabar dan pantang menyerah. Trek berpasir dengan pemandangan jurang di kiri dan kanan ditemani cahaya bulan dan suluhan headlamp akan menguji fizikal dan mentel seseorang pendaki.

Segala penat lelah seakan-akan hilang apabila tiba di puncak gunung. Kelihatan ketulan awan putih, hamparan pulau Lombok dipagari lautan biru beserta pemandangan beberapa gunung termasuk gunung Agung di Bali, Raung di Banyuwangi dan Tambora di Sumbawa.

Setelah puas bergambar sambil menikmati keindahan pemandangan dari atas puncak, kami kembali turun ke Plawangan untuk berkemas dan ke destinasi seterusnya iaitu Danau Segara Anak.

Danau Segara Anak merupakan salah satu tasik yang tercantik di Indonesia. Di sini juga terdapat Kolam Air Panas semulajadi yang dipanggil ‘Air Kalaq’. Selain dapat melepaskan penat dengan berendam, Air Kalaq juga dikatakan mampu bagi menyembuhkan pelbagai jenis penyakit.

Hari Keempat
8.00am : Memulakan penurunan melalui jalur Torean.
5.00pm : Tiba di Kampung Torean.

Baca lagi: Perkongsian Menarik Bagaimana Lelaki Ini Tawan Puncak Gunung Rinjani Tanpa Latihan Fizikal